Bilboko Portu Agintaritzak eta Euskal Museoak Telesforo de Errazquin enpresariaren argazki-lanak egutegi baten bidez zabalduko dituzte - Bilbaoport\nEgutegia euskal Museoan lor daiteke\nBilboko Portuko Agintaritzak eta Bilboko Euskal Museoak Pedro Telesforo de Errazquin Astigarraga bilbotar enpresari eta argazkilari afizionatuaren figura berreskuratu dute, berak egindako hamairu argazki aukeratuz. Argazki horiek, Museoan bertan eskuratu ahalko den Portu Agintaritzaren ohiko egutegia osatuko dute.\nArgazkiak, 1860 eta 1895 urte artekoak direnak, Euskal Museoan gordeta dauden beirazko 530 plakaz osatutako artxibo baten parte dira, eta lankidetza honi esker, 2020rako egutegian ikusteko aukera izango dugu. Egutegi horren osagarri, Bilboko alde zaharreko Gurutze kalean, Santos Juanes elizatik gertu, aire zabaleko erakusketa bat jarriko da.\nAukeratutako argazkiek gaur egun ia ezagutezinak diren tokiak erakusten dituzte, eta Bilboko portuko kai zaharren eta Badiaren arteko tarte horretan hartu ziren. Era berean, dokumentu historiko aparta dira, itsasadarrean denboran zehar izandako aldaketa sakonen lekuko leialak direlako.\nTelesforo Errazquin Bilbon jaio zen 1834an, eta 26 urte besterik ez zituela familiaren negozioa -Errazquin e Hijos kontsignatarioa- zuzendu zuen, Bilboko hogei errentarik handienen artean kokatzen zuen higiezinen ondarearekin. Enpresari bezala zuen ospea zela eta, 1886ko maiatzean Bilboko\nMerkataritza, Industria eta Nabigazio Ganberako lehen lehendakari izendatu zuten eta 1887an, Societé Centrale de la Dynamite deritzonaren buru izan zen. Honako hau, Frantzia, Italia, Suiza eta Espanian kokatuta zeuden lau\nNobel lantegiak biltzen zituen nazioz gaindiko organoa zen. 1896an Bilbon sortutako Unión Española de Explosivos elkartearen buru ere izan zen, 1898ko uztailaren 7an hil zen arte. Pedro Telesfororen figura profesionala argazkilari afizionatu legez egin zuen lanarekin osatu zen, eta hori orain, lankidetza honi esker berreskuratu ahalko da.\nIaz, erakunde bi hauen arteko lankidetzak beste argazkilari baten lana berreskuratu zuen, Eulalia Abaituarena, hain zuzen ere. Aipatutako honek, bere kamerarekin Bilbao eta Bizkaiko eguneroko bizitzako alderdiak hilezkortu zituen industria-iraultza gorengo unean zegoenean.\nAurrekoaBilbao, Bartzelonako Smart City Expo World-en 4.0 Portu legez aurkezten da\nHurrengoaBilbao PortLab batzordearen lehen bilera\nAktualizazioa: 04/05, 22:52-etan


Bedoesc - Wikipedia, entziklopedia askea.\nChristian BATAILLE (2014-2020)\n44° 20′ 28″ N, 3° 36′ 17″ E / 44.341111111111°N,3.6047222222222°E / 44.341111111111; 3.6047222222222Koordenatuak: 44° 20′ 28″ N, 3° 36′ 17″ E / 44.341111111111°N,3.6047222222222°E / 44.341111111111; 3.6047222222222\nBedoesc (okzitanieraz Bedoesc, frantsesez eta ofizialki: Bédouès) Okzitaniako udalerri bat da. Administratiboki Frantziako Lozère departamenduan dago, Okzitania eskualdean. 2013an 306 biztanle zituen.\n2007an Bédouès udalerrian erroldatutako biztanleak 306 ziren. Familiak 130 ziren, horien artean 46 pertsona bakarrekoak ziren (29 bakarrik bizi ziren gizonak eta 17 bakarrik bizi ziren emakumeak), 42 seme-alabarik gabeko familiak ziren eta 42 seme-alabak dituzten bikoteak ziren.\n2007an 244 etxebizitza zeuden, 137 familiaren etxebizitza nagusia ziren, 96 bigarren erresidentzia ziren eta 11 hutsik zeuden. 232 etxeak ziren eta 12 apartamentuak ziren. 137 etxebizitza nagusietatik 106 bere jabearen bizilekua ziren, 29 alokairuan okupaturik zeuden eta 1 doan lagata zegoen; 1ek gela bat zuen, 4 etxek bi zituzten, 21 etxek hiru zituzten, 34 etxek lau zituzten eta 77 etxek bost zituzten. 100 etxek euren parking plaza propioa zuten azpian. 60 etxetan ibilgailu bat zegoen eta 63 etxetan bat baino gehiago zituzten.\nBédouès udalerriko biztanleria-piramidea 2009an .\n2007an lan egiteko adina zuten pertsonak 194 ziren, horien artean 151 aktiboak ziren eta 43 inaktiboak ziren. 151 pertsona aktiboetatik 139 lanean zeuden (75 gizon eta 64 emakume) eta 11 langabezian zeuden (4 gizon eta 7 emakume). 43 pertsona inaktiboetatik 19 erretiraturik zeuden, 17 ikasten zeuden eta 7 "bestelako inaktibo" gisa sailkaturik zeuden.\n2009an Bédouès udalerrian 126 unitate fiskal zeuden, 288 pertsonek osaturik. Pertsona bakoitzeko diru-sarrera fiskalaren mediana urteko 16.477 euro zen.\n2007an zeuden 21 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 1 ibilgailuen saltze eta konpontze enpresa zen, 6 ostalaritza eta jatetxe enpresak ziren, 1 finantziazio enpresa zen, 1 zerbitzu enpresa zen, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 4 margolariak eta 2 jatetxeak.\n2000. urtean Bédouès udalerrian 12 nekazaritza-ustiategi zeuden.\nCocurès (1,4 km)\nFlorac (2,2 km)\nLa Salle-Prunet (3,2 km)\nLes Bondons (4,8 km)\nIspagnac (6,3 km)\nSaint-Julien-d'Arpaon (6,6 km)\nQuézac (7,0 km)\nBNF: 15261429h (data)\nOrriaren azken aldaketa: 2 abendua 2019, 23:39.


Galtzerdiak | Iritzia | Berria\nPasadizoa lehendik zen ezaguna. Eric Olhatsek Realarentzat egiten zuen lan, iparraldean eta Frantzian talentu gazte bila. Duela dozena bat urte Parisen lehiaketa bati begira zegoela, mutil txiki ezker batek eman zion atentzioa. Montpellierrekin jokatzen zuen. Detaile ñimiño batek sortu zion esperantza. Mutiko hark ez zeramatzan taldekideen galtzerdi berdinak. Desberdinekin ari zen. Pentsatu zuen Montpellier taldeak fitxatu gabe zeukala artean, proban zeukatela. Jakin ahal izan zuen mutikoaren izena, baina ez helbide eta gainerakorik. Zubietara etortzera gonbidatu nahi zuen eta ezin zuen aukerarik galdu. Lehiaketa amaitu eta sari-emate unea baliatuz hurbildu zen mutikoarengana, eta hitz batzuk luzatu ondoren, txarteltxo bat sartu zion sakelan. Honela zioen: «Etxera iristean irakurri eta hitz egin zure aitarekin».\nNik ezagutu dudan arte, haurrak artean izar ez diren adin tarte horretan, futbolera bezala, piano eskolara, hara eta hona autoz ibiltzen dituztenak amak gehiago izaten dira aitak baino. Edo paretsu gutxienez. Baina aitarekin hitz egiteko eskatu zion, ez gurasoekin edo amarekin.\nAntoine Griezmann da mutiko hura. Urtean milioiak irabazten ditu. Eta bere fitxaketak eta diru-sarrerak negoziatzen dituena... bere arreba da.


Mahai-jolas gomendagarriak euskaraz aurkeztuta – Guraso.eus\nMahai-jolas gomendagarriak euskaraz aurkeztuta\nGoiena 2016-12-09 2016-12-08 Sailkatu gabea 2 Comments\nGuraso.eus egitasmoan, merkatuan arrakastatsuak diren eta adituen ustez gomendagarriak diren mahai jolasei euskarazko azalpenak ematen dizkien bideo sorta argitaratu dugu. Hona hemen aurten egin ditugun bideo guztiak.\nHaur txikienentzako (3 urtetik aurrera) mahai jolas kooperatiboa. Jolaskideak Beleari aurre egin beharko diote zuhaitzeko fruitu guztiak jan ez ditzan. Lankidetza lantzeko egokia.\nBakarrik edo lagunekin jolasteko mahai jolas dibertigarria, zortzi urtetik gorako jokalarientzat egokia.\nSei urtetik gorako jokalarientzat gomendatutako jolas azkarra eta dibertigarria. Oroimena eta koordinazioa lantzeko egokia.\nSei urtetik aurrerako bat eta zortzi jokalarirentzako jolas lasaia eta estrategikoa.\nTxanogorritxuren ipuinean oinarritutako bi eta lau jokarientzako jolas kooperatiboa, lau urtetiko gorako jokalarientzat gomendatua.\nZortzi urtetik aurrerako 2 eta 8 jokalariren artean jolasteko jolas bizi eta dibertigarria.\nSei urtetik gorako jokalarientzat egokia eta merkatuan arrakasta handikoa den mahai jolasa. Bizia, dibertigarria eta bost aldaera dituena.\nMahai jolas kooperatiboa, 4urtetik aurrerako jokalarientzat gomendatua eta 1 eta 6 jokalarien artean jolastekoa.\nEuskal Mitologiako pertsonaietan oinarritutako eta Txatxilipurdi elkarteak argitaratutako jolasa. 8 eta 24 jokalarien artean jolastekoa eta gau bela eta talde handietan jolasteko gomendagarria.\nIKUTU ETA ASMATU\n2 urte eta erditik aurrerako jokalarientzat gomendatua eta 2 jokalarik jolastekoa.\n7 urtetik gorako mahai jolasa da, 2-4 jokalarientzat eta estrategikoa.\n← Guraso elkarteak ezagutzen: Kumaldi\nAnimaliak ez dira jostailuak →\n2 thoughts on “Mahai-jolas gomendagarriak euskaraz aurkeztuta”\nPingback: Mahai jolasen euskarazko azalpenak argitaratzen jarraitzen dugu – Guraso.eus\nPingback: Mahai jolasen euskarazko azalpenekin bideoak. – Guraso.eus


« Mugaren tolesturak | Atrezzoa maneiatzeko trebezia »\nBlokeauta dago Ismael, bere nobela barriagaz aurrera egin ezinik, argitaletxetik deika eta epea gogoratzen deutsien arren. Gauzak okertu egingo dira, gainera, bere ama gaixotu egin dala eta, aita zaharraz arduratu behar danean.\nJasone da senarraren idazlanen lehenengo irakurle eta zuzentzailea; gaztetan idazle izana, gero itxi eutsana, baina azken urtean, gauetan ordenagailuaren aurrean, sekretuan barriz sortzean hasi dana. Andreak idatzitako horretan topauko ete dau Ismaelek azkenaldian aurkitu ezin dauan abotsa? Ala bere baitan arakatu beharko dau, ez dakian sekretu hori deskubriduteko?\nAmaren eskuak eleberriaren ondoren holan aurkezten deuskue hiru personaje nagusi daukazan eleberria: Ismael, idazlea; Jasone, Ismaelen andrea, idazle ohi, zuzentzaile eta liburuzaina; eta Libe, Ismaelen arreba eta Jasoneren aspaldiko laguna, errazoi politikoakaitik igesi joan behar izan zana.\nIsmael, semea, senarra eta aita da idazle lanetan ibilten dana, sormen krisi sakonean sartuta dagoan momentuan aita zaintzea egokituko jako gaztetako amesgaiztoak azaldu arazoz, inguruan andren kontrako indarkerien barriak… Honek guztionek krisi existentzial baten barneratuko dau. Bere gizontasun eredua kolokan jarrita hainbat zalantza eta gogoetarako bideak zabalduko jakoz.\nJasone, aldiz, Ismaelen itzalpean bizi da, gaztetan idazten eban arren gaur egun senarraren testuak zuzendu eta mamitzen dabil. Bere egunerokotasunean andra fin, alaba zaintzaile eta ama konfidentea da, baina bizi daben momentuak esnatzeko ordua dala adierazoko deutsie. Irakurketa feminista talde baten parte hartzeak ahalduntze prozesu baten sartuko dau eta alboratutako ametsa errealidade bihurtuko dau: idaztea.\nLibe kontrapuntua izango da, bikotearen arteko harremanetan zubi lana egingo dauana.\nKarmele Jaio Eigurenek zaintza lanak erdigunean jarri dauz eleberri honetan, generoari buruzko hausnarketa egiteko atxakia legez, “generoak bere bizitzan daukan garrantziaren kontzientzia hartzearen prozesua deskribiduten da, zelan ikasi eban gizon izaten, zein gizontasun eredu izan dituan eta ea espektatibak beteten dituan”, idazleak berak eleberriaren aurkezpenean adierazo legetxe.\nHiru personajeak egingo dabe genero hausnarketea; bakotxak bere bizitzako ebatziak zertan oinarritatuta hartu dabezan, maitemindu diranean edota behar bat aukeratu dabenean, hainbat gauzari ezetza emon deutsenean, generoak guztiongan zelan eragiten dauan ohartarazo gura gaitu idazleak. Generoak determinetan daualako gure gizartean norberaren gainean besteak eregiten daben irudia eta, guk geuk eregiten doguna. Deseregite prozesu baten aurrean aurkituko gara, personaje bakotxak bere bidea egingo dau eregite-deseregite prozesuan bizitza korapilatuten jakien heinean.\nArin baten irakurtzen dan eleberria da, baina, aldi berean, hausnartzeko aukerea emoten dau, personajeetako bategaz identifikauta sentidu gaitekez eta geure burua deseregite-eregite prozesu horretan sartzeako aukera baten aurrean egon gaitekez. Hasteko prest?


Solidarioak gara |\nGURE GKEA: FISC\nMariaren Lagundiak GGKE bat eratu du, mundu justu eta solidarioa eraikitzen laguntzeko: FISC. FISC erakundeak Mariaren Lagundiaren ikastetxeen eta haien bazkide, emaile eta boluntarioen sostengua du.\nFISCek Mariaren Lagundiaren proiektua gauzatzeko lan egiten du. Eta, hala, proiektu horren oinarriak ditu ardatz: pertsona, gizarte proiekzioa, jarrera irekia, komunitatea, integrazioa, zentzu kritikoa, Mariaren identitatea. Eta hori guztia, gure begiradaren, ekintzaren eta konpromisoaren premia larria duten tokietan. Horretarako, pertsonen pobrezia eta bazterketa egoerak aldatzeko proiektuak sustatzen ditu, Mariaren Lagundiak ikastetxeak dituen herrialde pobreetan.\nFISCekIdentitate Kosmopolita Globala aldarrikatzen du Mariaren Lagundiaren ikastetxeetan, gure ikasleak munduko arazoez jabe daitezen, haiek barnera ditzaten, haien kausak azter ditzaten, ekonomiaren, politikaren, kulturaren, gizartearen eta ezagutza kritiko, dibertso eta etikoaren arteko elkarreraginak uler ditzaten; hori guztia, herritar aktiboak trebatzeari begira, errealitatea eraldatzeko eta hobetzeko “eragin”ahal izan dezaten.\nIkasleen boluntariotza aktiboa sustatzeko eta ahalbidetzeko, FISC-gaztea saila antolatu du FISCek; sail horren bidez, hezkuntza integrala sustatzen du, eta sendotasuna ematen dio Mariaren Lagundiaren pedagogiari, zeinaren helburua baita "bizitzan eta bizitzarako heztea”.\nDei egiten dizuegu, beraz, zuen ikastetxeko GGKEari laguntzeko. Bide asko dituzue horretarako: bazkide egin, ekarpenak egin edo haren ekintzetan boluntario gisa parte hartu. (http://www.fisc-ongd.org/)\nGarrantzi handikoa da zuen guztien partaidetza. Hezkuntza komunitateko kide guztien laguntza behar baita Joana Lestonnacekoaren ereduari jarraituz mundu hau guztiontzako hobea izan dadin lortzeko.


Paleolitoko gizakiek ez zeukaten bizileku finkorik; bizirauteko, janariaren eta bestelako baliabideen bila leku batetik bestera mugitu ohi ziren. Ingurunearekin etengabeko elkarrizketan egoten ziren, bai egoteko lekua hautatzeko, orientatzeko eta baita beraien artean informazioa transmititzeko ere.\nHau guztia gure “Nomadak” familia tailerrean landuko dugu. Tailer hau 7 eta 12 urte bitarteko umeei zuzenduta dago eta aldez aurretik izena ematea beharrezkoa da.\nSarrera: Doan. Aldez aurretik erreserba egitea beharrezkoa da


Hitz Adina Mintzo Gasteizko Oihaneder Euskararen Etxeak hizkuntza gutxiagotuak ezagutzeko antolatzen duen hitzaldi zikloa da, aurten estreinako aldiz Garabide Elkartearen laguntzaz.\nUrtez-urte, aurtengoa hirugarren edizioa izango baita, munduko hizkuntza gutxiagotuak ezagutzeko aurkera ematen digu Hitz Adina Mintzo hitzaldi zikloak; hilabetean behin Oihaneder Euskararen Etxean bildu eta saio bakoitzak komunitate jakin baten egoeran murgiltzen gaitu; aurten guztira 6 hizkuntzen errealitatera hurbilduko gaituzte hizlariek: Europako frisiera eta kaxubiera, Amerikako kokamera eta txerokiera eta mundu mailako zeinu hizkuntza eta esperantoa.\nOso modu hurbilean plazaratzen dira hizkuntza gutxiagotuen nondik-norakoak, bilakaera, erronkak... eta, bukatzeko, bertaratzen direnen artean ausartenek hizkuntza horretan hiruzpalau esaldi ikasi eta etxera eramateko aukera izaten dute. Beraz, zikloak munduko hizkuntza aniztasuna balorean jarri eta ezagutarazi nahi du, helburu argi batekin: errealitate soziolinguistikoaren perspektiba zabaldu eta aberastea.\nEuskaldunok ondo dakigu zer den hizkuntza gutxiagotu baten hiztunak izatea. Gure testuingurutik abiatu eta kuxkuxero senak gehiago ezagutzera bultzatzen bazaitu gurera gonbidatuta zaude, datorren irailaren 27an Urtzi Urrutikoetxearen eskutik emango diogu hasiera aurtengo edizioari. Hementxe dituzu zikloaren xehetasun guztiak:


Noiz sortua: Larunbata, 22 Urria 2016 14:42\n· Ikasle Sindikatuak beti borrokatu du PPk eta EAJk, eta baita PSOEko zuzendaritzak ere gobernuan zen bitartean, inposatu dituzten hezkuntzako murrizketen eta elizaren eta enpresarien zerbitzura dauden kontraerreformen aurka. LOMCEa iragarri zutenetik, 22 greba egun antolatu eta borroka etengabea eraman dugu aurrera; gainera, ikasle mugimenduaren, irakasleen eta gurasoen batasuna aldarrikatu dugu.\n· Urriaren 26rako deitutako grebak PPren Gobernuaren eta honen errebaliden dekretuaren aurka borrokatzea du helburu; dekretua inposatuz gero, langile familietako milaka eta milaka ikasle geratuko bailirateke hezkuntza sistematik kanpo. Hori dela eta, uste dugu Ikasle Abertzaleetako zuzendaritzak gurekin borrokatu beharko lukeela, elkarturik; ziur gaude IAko oinarriak hala egingo duela kontraerreforma frankista eta españolista modu bateratuan kolpatu eta garaitzeko.\n· Hezkuntza publikoaren murrizketen abangoardian dago EAJ. Bere gobernualdietan hezkuntza pribatura bideratutako diru publikoa Estatuko beste edozein lekutan baino gehiago izan da, hezkuntza publikoaren kaltean. EAJk diskurtso demagogikoa erabiliz esan du EAEn ez duela eraginik izango LOMCEk, baina gero lehenak dira legea aplikatzen. Jendaurrean LOMCEren eta PPren aurka daudela diote, baina gero murrizketak eta unibertsitate-tasa igoerak aplikatzen dituzte, irakasleak kaleratzen dituzte etab. Ez gaituzte engainatuko! Argi dago zein den EAJren asmoa: ez dadila borroka egin Euskal Herrian eta bake soziala nagusitu dadila beren eraso eta agenda neoliberala inposatzeko. Horregatik inoiz ez dugu defendatu EAJrekin eta CiUrekin akordiorik sinatzea. Burges euskaldun edo katalanak ez dira gure aliatuak; etxetik kaleratzen gaituztenak dira, lanetik kaleratzen gaituztenak, langabeziara edo lan prekarietatera kondenatzen gaituztenak dira, gu zapaltzeko polizia erabiltzen dutenak dira. Gure aliatuak herrialde guztietako eta Estatu osoko gazte, langile eta zapalduak dira.\n· Euskal Herria Sozialistak eta Ikasle Sindikatuak deitu dute urriaren 26ko greba, Galizako, Catalunyako eta Estatuko gainerako Ikasle Sindikatuko kideekin batera, eta deialdiak ez dio inolako interes zentral eta zapaltzaile bati men egiten. Aitzitik, horren aurka borrokatzen dugu! Beti defendatu dugu Euskal Herriaren, Catalunyaren eta Galizaren autodeterminazio eskubidea eta hezkuntza publikoa euskaraz, katalanez eta galegoz izateko eskubidea eta ama hizkuntza errespetatua eta defendatua izatea nazionalismo españolista zapaltzailearen aurka.\n· Ikasle Sindikatua eta Euskal Herria Sozialista beti saiatu gara indar osoz mobilizazioa zabaltzen eta horregatik Ikasle Abertzaleei bat egiteko deia egin diegu hezkuntza publikoren aurkako erasoen aurka; halaber, Ikasle Abertzaleek antolatuko mobilizazioei eta euskal gazteriak jasandako errepresio polizial eta judizialari gure babes eta elkartasun osoa eskaini diegu.\n· Ikasle Abertzaleetako zuzendaritzari dei egiten diogu, U26ko grebari boikota egiteko deialdia bertan behera uzteko eta IAko oinarria eta sinpatizanteak ikasle greban, anaitasunean, parte hartzera gonbidatzen ditugu. Etsai komunaren aurka indarrak batzea da bidea: PPren aurka, errebalida frankisten aurka eta gure eskubideen errepresioaren aurka. Gora zapalkuntza ororen aurka borrokatzen duten ikasleen batasuna!\nJaitsi adierazpena pdf-nJaitsi adierazpena pdf-n


Marketing Automatikoa/CRM | Bostnan\nHome / Zerbitzuak / Marketing Automatikoa/CRM\nGero eta saturatuago dagoen merkatuan, erabiltzailearen esperientzia gero eta garrantzitsuagoa da kontaktuak lortzeko eta mantentzeko orduan. Hori dela eta, ez da zure kontaktuen datu-biltegi hutsa: informazio hori guztia ahalik eta gehien ustiatzea ahalbidetuko dizun tresna, eta ezagutzan eta konfiantzan oinarritutako epe luzeko harremanak ezartzea ahalbidetuko duten esperientzia positiboak sortzea ahalbidetuko dizun tresna da.\nCRM ETA KONTAKTUEN KUDEAKETA\nBildu zure kontaktu potentzialei buruzko datuak eta antolatu, denbora aurrezteko. Kudeatzen erraza da eta eremu pertsonalizatuak dituzten banako fitxak sor daitezke. Segmentazioa da zer, noiz eta nori bidali jakiteko gakoa. Sortu lotura sendoagoak, pertsonaliza daitezkeen irizpideak (sektorea, portaera-ereduak eta lehentasunak...) dituzten zerrenda adimendunen bitartez.\nDiseinatu ibilbidea eta erakarri kontaktuak zure beharren eta helburuen araberako hainbat kanaleko kanpaina pertsonalizatuekin. Kanpaina bat diseinatu, probatu eta abiarazi dezakezu, erraz eta modu intuitiboan. Helarazi zure mezuak erabiltzen oso erraza den editorea duten mailingekin, HTML ezagutzarik izateko beharrik gabe. Handitu zure datu-basea kontaktuen kudeaketa eta puntuazio aurreratua erabiliz. Hobetu kontaktuen interesa, bihurketarako aldietan, lead nurturingean oinarritutako eta eduki pertsonalizatuko ekintzak aurrera eramanda.\nANALIZATZEA ETA MONITORIZATZEA\nZure webgunean gertatzen denaren ikuspegi zabala izan ezazu, web trackingaren bitartez, eta hartu datu errealetan oinarritutako erabaki adimendunak. Erabiltzaileen portaera aztertzeko aukera izango duzu, bero-mapen bitartez, nabigazio ereduen bitartez, analitika aurreratuaren datuen bitartez...Gainera, edozein ekintza, mailing edo formulariori buruzko datuak ateratzeko aukera izango duzu, denbora errealean, eta doikuntzak egin ahal izango dituzu aurrera egin ahala. Lortu ROIa eta marketing digitaleko zure akzioen errendimendua kalkulatzea.\nEz galdu informazioa bidetik. Sinkronizatu zure tresnak eta elkartu dena leku bakarrean, minutu batzutan eta erraz. Beste aplikazioetarako zuzeneko atzipenak ere sortzeko aukera izango duzu.\nBILATZEN ARI ZARENA EZ DUZU IKUSTEN?\nKontaktuan jarri eta has gaitezen komunikatzeko eta Marketing Digitala ulertzeko modu berri bat sortzen.


Onurak | Fotografía decoración inmobiliaria-Home staging\nZURE LEHIAKIDEENGANDIK BEREIZTEN ZAITU\nHigiezin bat xehetasun guztiekin eta argazki onekin prestatuta, zure iragarkia lehiakideenen artean nabarmendu egingo da.\nPrezio berean eta antzeko baldintzetan, zeinekin geratzen zara?\n“Azkenean, edo desberdina zara … edo merkea zara” Guy Kawasaki\nFrogatuta dago 4 segundotan soilik erabakitzen dugula etxe bat gustatzen zaigun ala ez, argazkiak ikusita.\nHorregatik, gure iragarkiko lehenengo 4 argazkiak zeharo garrantzitsuak dira, izan ere horien baitan dago bi gauza gertatzea: edo erosle potentzialak iragarkia begiratzen jarraituko du edo bila jarraituko du.\nArgazkiak dira etxebizitzaren publizitate-kartela eta, beraz, zaindu beharko genituzke.\nInterneteko irudia oso boteretsua da\nArgazki erakargarri batekin lortuko dugu:\n– Gure iragarkian interes handiagoa jartzea\n– Bisita gehiago, eta bisita gehiago izatean, eragiketa arrakastatsu bat ixteko aukera gehiagoa.\n– Higiezinen web atarietan kokapen hobea.\nDenok ezagutzen dugulako esamolde hau: “irudi batek mila hitzek baino gehiago balio du” …\nLEHENENGO INPRESIO ONENA\nEtxebizitzari buruzko lehen inpresio ona lortuko dugu argazki on batekin. Gero, bisitan, dena, argazkiak erakusten zuen horren oso antzekoa izan dadila zaindu behar da. Bisitan beste xehetasun batzuek eta beste sentipen batzuek hartzen dute garrantzia, zera barneratzeko: argia, usainak, tenperatura… Irudiarekin gertatzen den bezala, lehenengo 4 segundoak funtsezkoak direlako, izan ere frogatuta dago baita ere etxebizitza batera egiten den bisitan lehenengo 90 segundoan pertsonak dagoeneko hartu duela erabakia erosi nahi duen ala ez, bertan bizitzen ikusten den ala ez.\nLehenengo inpresioa 10ekoa eman behar dugu, sentimendu positiboak eragin, erosle potentzialari positiboan pentsatzera eramateko. Lehenengo inpresioak sentimendu negatiboak sortzen baditu, oso zaila izango da gero modu positiboan arrazoitzea.\nAukera bakarra dago lehenengo\ninpresio on bat eragiteko\nKOMERTZIALIZATZEKO DENBORA GUTXIAGO\nHome Staging bitartez salmenta edo alokairu denbora murrizten da eta, beraz, etxebizitza itxi batek dakartzan gastuak ere murrizten dira (komunitatea, IBI, horniduren ordainagiriak, etab.).\nDatu batzuk (*):\nSalmentan, kasuen %75ean 90 egun baino gutxiagoan saldu dira eta, areago, kasuen %55ean 40 egun baino gutxiagoan.\nAlokairuan, kasuen %88an 15 egun baino gutxiagoan alokatu dira eta, areago, kasuen %47an 7 egun baino gutxiagoan.\nBai salmentan eta bai alokairuan kasuen %51n prezioa mantendu egiten da. Beste %49an igo egiten da %25 bat inguru arte. Etxebizitzaren alderdi negatiboak ezabatzerakoan prezioa beherantz negoziatzeko argudioak desagertu egiten dira.\nDatu zehatzagoak (*):\nSalmentan, kasuen %55ean prezioa mantendu egiten da eta kasuen %45ean prezioa igo egiten da, eta kasu batzuetan %25 inguru arte ere irits daiteke.\nAlokairuan, kasuen %63an alokairuaren prezioa igo egiten da eta kasuen %50ean prezioa %20 inguru arte igotzen da.\n(*) 2014ko inkesta bateko datuak, AHSE elkarteak egina (Asociación Home Staging España). Eguneratutako datuekin beste inkesta bat lantzen ari dira.\nSALMENTA ADIBIDEA, HOME STAGING ERABILI GABE, ETA HOME STAGING ERABILITA\nHome Staging zerbitzuetan inbertsio txiki bat oso errentagarri gerta liteke\nONURA ESPEZIFIKOAK ALOKAIRUAN\nMaizterra aukeratzea. Home Staging on batekin etxebizitzak interesatu ugari izango ditu eta horrek aukera emango du konfiantza eta berme gehien ematen duen maizterra aukeratu ahal izateko.\nRotazioa saihesten du. Maizterra eroso dagoenean ez du pentsatuko etxebizitza hobea bilatu behar duenik.\nEtxebizitza hobeto zainduko dizute. Kalitatea eta etxebizitza zaindu bat eskaintzen baduzu, errazagoa da bertako maizterrek ere zaintzea.\nONURA ESPEZIFIKOAK OPORRETAKO ALOKAIRUAN\nEgutegia okupatuta lehenagotik. Zure eskaintzak erakartzen badu erreserbak azkarrago egingo dira eta zure egutegia lehenagotik okupatuta egotea lortuko duzu.\nIruzkin eta gomendio hobeak. Gustura dagoen bezeroak zutaz ongi hitz egingo du.\nONURA ESPEZIFIKOAK HIGIEZINEN SUSTAPENEAN:\nKostua murriztea. Pisu pilotuaren kostua, altzarien parte bat kartoizkoa denean, dezente jaisten da, bai altzarietan eta bai muntaketan.\nPisu pilotua lehenengoetakoa bada saltzen, kartoizko altzariak sustapeneko beste pisu batera aldatzen dira, kostua asko igo gabe.\nAltzariengatik prezioa negoziatzea saihesten du. Adibidez, kasu batzuetan, sukaldea kolore jakin batean edo tresna elektriko jakin batzuekin muntatuta egotea prezioa negoziatzeko arrazoi bat izan daiteke. Kartoizko sukalde batek, adibidez, sukaldea eroslearen gustura muntatu ahal izateko aukera ematen dizu, baina hutsik ez duzu erakusten.\nZure etxea nola saldu, hala erosten dute…\n2021 © Encarni Martinez Aviso legal & política de cookies Sitemap Diseño: CRestudio


«Mila esker Migelmari!» - Asteasu - Tolosaldeko ataria\n«Mila esker Migelmari!»\nJosu Artutxa Dorronsoro 2019-06-29 14:43\nAsteasuko San Pedro festetako egun handian, meza nagusia eta soka dantza izan dituzte goizean. Jendez lepo zegoen Elizmendi auzoko parrokia ataria, omenaldi hunkigarria egin baitiote, 27 urtez herriarentzat lanean aritu den Migel Mari Izagirreri.\nUrteroko soka dantzan, agurra dantzatzeko unea oso berezia izaten da Asteasun. Aurten, are bereziagoa izan da. Merezi zuen moduan omendu dutelako irailean erretiroa hartuko duen Migel Mari Izagirre herri langilea. Agurraren ondoren, Pili Legarra alkateak, bere argazkiarekin eta Haritz Mujika bertsolariaren bertsoarekin osatutako koadro bat eman dio. Joxe Ramon Aiertzak jantzi dio txapela, eta ondoren bi bertso kantatu dizkiote.\nPili Legarra alkateak hartu du ondoren hitza. Hitz hunkigarriak izan ditu herritarrarentzat:\nAurtengo irailean, denok ezagutzen duzuen Migel Mari jubilatzen zaigu, eta berari hitz batzuk esan nahi dizkiot Asteasuko Udala eta herriaren izenean.\n1992ko uztailaren 20a zen, gure Migel Mari udaletxean langile gisa sartu zenean, eta jada 27 urte pasa dira konturatzerako. Urte guzti horietan lankide izan gara, eta benetan azkar pasa zaizkit.\nHemen duzue, gure herrirako izan den igeltsero, arotz, iturkin, elektrizista eta beste hainbat zulo tapatu dituen gizona. Edozer gauzaren konpontzaile bikaina.\nBeti esan dizut eta hala aitortzen dut, herriko ingeniari hoberena izan zarela. Hainbat gaietarako dituzun ideiek beti txundituta utzi naute.\nBaina bihotzez esango dizut, gehien estimatzen dizudana zure borondatea izan dela, lanerako beti izan duzun prestutasuna, umiltasuna eta herriarekiko gertutasuna. Inoiz aurpegi txarrik ez, gauean deitzen badiogu ere. Dei bat eta nahikoa da Migel Mari agertzeko. Hori ordain ezina da.\nAskok eta askok esaten didate "hori bezalako gizonik ez duzue gehiago topatuko", eta arrazoi dute.\nGaur nik hitz egiten dizut, baina ziur naiz herritar guztien ahotsa dudala. Gaurko San Pedro eguna berezia izango da guretzat, eta ekitaldi xume honekin Asteasu herriaren esker ona adierazten dizut herriarekiko egin duzun lanagatik, eta orain, bihotz-bihotzez jubilazio oparo bat desio dizut, merezitako deskantsua hartzeko.\nMila mila esker Migel Mari eta jaso ezazu denon besarkada bero bat.\nMigel Marik berak ere esker hitzak izan ditu herritarrentzat eta udalarentzat.\nJarraian, festa giroak jarraitu du Asteasuko Elizmendi auzoan, eta desafioa, azeri dantza, fandangoa eta arin-arina dantzatu dituzte soka dantzan parte hartu duten dantzariek. Festa ez da dantza saioarekin amaitu, eta ondoren, hamaiketakoa eta pilota txapelketako finalak heldu dira. Arratsaldean nahiz iluntzean ere izango da zertaz gozatu Asteasuko jaietan. Gaurko ekitaldi indartsua, Gozategi taldearen kontzertua izango da.\nAsteasuko San Pedro jaietako egitaraua


Haur Danborrada | Santo Tomas Lizeoa\nHasiera Hezkuntza Hedatuz Bestelako Ekintzak Haur Danborrada\n1984an atera zen lehen aldiz Santo Tomas Lizeoaren konpainia haur danborradan. Garai hartan, gaur bezala, Santo Tomas Lizeoaren hezkuntza proiektuak argi adierazten zuen ikasleak euskal kulturan errotuta hezi nahi zirela, eta ikastola Donostian kokatuta dagoenez, Donostiako festa eta ohiturak ere ikasleenganatzeko ahalegina egiten zen.\n1984an atera zen lehen aldiz Santo Tomas Lizeoaren konpainia haur danborradan.\nGarai hartan, gaur bezala, Santo Tomas Lizeoaren hezkuntza proiektuak argi adierazten zuen ikasleak euskal kulturan errotuta hezi nahi zirela, eta ikastola Donostian kokatuta dagoenez, Donostiako festa eta ohiturak ere ikasleenganatzeko ahalegina egiten zen.\nHaurrez osatutako lehen konpainia Euskal Bilerak sortu zuen 1927an, eta lehen haur danborrada 1961ean egin zen, Euskal Bilerako konpainiari, Marianistak, Jesuiten ikastetxea, La Salle, Mundaiz eta Eskola Frantsesa batu zitzaizkionean. Urte hartan 50 ume inguruk osatu zuten Donostiako kaleetan zehar ibili den haur danborrada.\nPixkanaka, ikastetxe gehiago batu ziren, eta Santo Tomas Lizeoak 1984an batu zuen bere konpainia, handitzen ari zen desfile hartara. Hasieratik bi konpainiarekin atera zen Santo Tomaseko haur danborrada, 5.mailako ikasle guztei ateratzeko aukera emanez. Gaur egun 5.000 haur baino gehiagok osatzen dute San Sebastian eguneko haur danborrada, eta horietatik 200etik gora dira Santo Tomas Lizeoko ikasleak.\nNahiz eta Santo Tomas Lizeoko haur danborrada, ikastolaren babesean egiten den, antolakuntza osoaren ardura batzorde edo komisioak du.\nMaterialak ikastolarenak dira, eta entsegutarako tokia eta azpiegitura osoa uzten du ikastolak danborrada antolatzeko, baina antolaketaren ardura osoa batzordeak hartzen du. Honen eragina argia da, adibidez, ohar eta gutunen bidalketa prozesuan. Berdina gertatzen da materialaren erosketa edo konponketarekin.\nKomisio-kideak ikasleen gurasoak izan ohi dira, baina badira, seme/alabak aspaldi ikastola amaituta dituztenak, eta oraindik ere euren laguntza ematen dutenak.\nGaur egun 15 bat pertsonek osatzen dute Haur Danborradako Batzordea.\nHonako “kargu” hauek beharrezkoak dira antolaketa egokia egin ahal izateko:\n-Diru kontuen arduraduna\n-Danbor eta Kupelen gelako arduraduna\n-Jantzien gelako arduraduna\n-Ikastolarekin harremanetarako arduraduna\n-Udaletxearekin harremanetarako arduraduna\n-Autobusen antolaketaren arduraduna\nGurasoekin harremanak bideratzeko, batzordeak email helbide hau erabiltzen du:\n1983ko Ekainaren 30ean, ikasleen guraso talde bat Santos Sarasola zuzendariarekin bildu zen, eta Haur Danborrada sortu eta antolatzeko moduak adostu zituzten.\nGarai hartan, behar zen material guztia erosi ahal izateko, dirua behar zenez, lehen hezkuntzako 1. eta 5.maila bitartean zeuden haur guztiei 4.000 pezeta ordaintzeko eskatu zitzaien, eta 6. mailatik UBI artekoei berriz 500 pezetako laguntza emateko. Haur hezkuntzako umeen gurasoei ere 500 pezetako diru laguntza eskatu zitzaien. Honela lortu ziren, danborrada antolatu ahal izateko beharrezkoak ziren 2.000.000 pezetak.\nGarai hartan, zegokion une eta udaleko araudiaren arabera, ikastolak ere bere araudia adostu zuen haur danborrada aurrera eraman ahal izateko. Araudia urtero errebisatu eta garaiari egokitzeko zegozkion aldaketak egin zaizkio, gaur egun honako hau delarik.\n1.- Danborrada Lehen Hezkuntzako 5.mailako ikasleentzat eratu da.\n2.- Konpainiak Donostia Kulturak agintzen duen modura osatzeko, LHko lehenengo mailako ikasleetatik aukeratuko dira kantinerak eta gastadoreak.\n3.- Bi konpainia antolatu dira 5. mailako ikasle guztiek aukera izan dezaten eta ikasturte horretan guztioi emango zaie parte hartzeko aukera eta eurenak izango dira postu garrantzitsuenak: banderaduna, danbor eta kupel nagusiak eta kaboak.\n4.- Postu hauek nork beteko dituen Batzordeak erabakiko du. Haurraren gogoa, jarrera eta gaitasuna hartuko dira kontuan.\n5.- Batzordekide diren seme-alabek, gaitasuna badute, postu horietan izateko lehentasuna izango dute.\n6.- Konpainia biak parte hartzaile kopuru berdina izan behar dutenez, hauek ondo eratzeko 6.mailako ikasleekin osatuko da.\n7.- Gastadoreak eta kantinerak zozketaz aukeratuko dira.\n8.- Seigarren mailakoak ere zozketaz aukeratuko dira.\n9.- Danborrada Batzordeko diren gurasoen seme-alabek 1. eta 6. mailan zozketan parte hartu gabe ateratzeko aukera izango dute.\n10.- Danborradan parte hartzen duen haurrak momentuko diru-saria ordaindu beharko du.\n11.- Batzordekideen seme-alabek ere berdin ordainduko dute.\n12.- Jantziak ikastetxearenak dira eta Danborrada Batzordearen esku daude.\n13.- Haur bakoitzari probatu eta dagokion jantzia utziko zaio egun horretarako.\n14.- Bosgarren mailako haurren batek tamainan (handiegia edo txikiegia delako edo) jantzirik egokitzen ez bazaio, Danborrada Batzordeak berria egin edo bateren bat moldatzeko ardura hartu behar du.\n15.- Seigarren mailakoei berriz, dauden jantzien artean egokitu behar zaie beraientzako egokia, hala ez bada ezingo da danborradan atera.\n16.- Bosgarren mailako haurren batek, dagokion ikasturtean ezbeharrez ezin izango balu danborradan atera, seigarren mailan zozketarik gabe parte hartzeko aukera emango zaio.\n17.- Oinetakoak eta eskularruak norberarenak izan behar dute, oinetako beltza, inola ere ez kirol oinetakorik, eta eskularru zuriak.\n18.- Danborrada egunean parte hartzaileak jantzita etorriko dira ikastetxera eta hemen banatuko zaizkie danbor, kupel, aizkora, lore eta abar. Amaitu ondoren denarekin joango dira euren etxeetara eta egun osoan kalean barrena ibiltzeko aukera izango dute.\n19.- Haurren familiakoek ezingo dute euren seme-alaben ondoan joan desfilean.\n20.- Familia bakoitzak, esandako egunean itzuli beharko du ikastetxera jantzia eta tresna guztiak, txukun eta garbi.\nBATZORDEAREN EGIN BEHARRAK\n21.- Batzorde kideak euren borondatez arituko dira lanean bertan eta honen truke ez dute diru-saririk jasoko.\n22.- Batzordean parte hartzeko gutxi gora behera, bost urteko epea betetzeko prest izan beharko da.\n23.- Batzorde kideen ardurak hauek izango dira:\n-Entsegu egunak ezarri\n-Gurasoentzako eskutitzak prestatu\n-Danborradan parte hartzeko baimenak jaso\n-Kantinera, gastadore eta 6.mailakoen arteko zozketa egin\n-Haurrek ordaindu behar duten diru sariaz arduratu eta kontrolatu, nahiz eta gaur egun kontu korrontetik kobratzen zaien ikastolaren bitartekaritzaz.\n-Jantzien probak egin. Bosgarren mailako guztiek jantzia probatuta eta izendatuta eduki behar dute seigarren mailakoei probak egiten hasi aurretik.\n-Entseguetan parte hartu\n-Desfilean parte hartu\n-Jantziak jaso eta kontrolatu\n-Danbor eta kupelen eta gainontzeko tresnen egoera ikusi eta zaindu.\n-Behar diren konponketaz arduratu\n-Berritu beharrekoa aurreikusi\n-Donostia Kulturan dokumentazioa aurkeztu\n-Donostia Kulturako bileretara joan eta dokumentazioa jaso.\n-Entsegu egunetan ikastolan itxaron haur guztiak etxeratu arte.\n-Danborrada egunean haur guztiak euren gurasoekin elkartu arte itxaron.\n24.- Danborrada Batzordeko kontu korrontea “Lizeokide Haur Danborrada Elkartea”-ren izenean dago; bertan baimenduak elkarteko lehendakaria, idazkaria eta diruzaina izanik.\n25.- Diru kontuak Batzordekide diru-arduradunaren esku egon dira eta honek batzordekideei aurrekontuak eta azken kontuak aurkeztu beharko dizkie.\n26.- Danborradako Batzordeak arazo edo egoera berezien aurrean beretzat jasotzen du uneoroko azken erabakia hartzeko eskubidea.\n-Jantziak jasotzeko, entseguak egiteko eta abar toki egokiak utzi.\n-Danborrada egunean Alderdi Ederrera hurbiltzeko autobusak antolatu eta gastua ordaindu eta haurrei harrera egin ikastetxean.\nDANBORRADAREN HASIERAKO ERAKETA\n28.- Danborradaren buruan banderaduna kantinera batekin joango da. Ondoren, lehenengo konpainiako gastadoreen kaboa eta bere atzean sei gastadore hirunakako lerrotan jarrita. Hauen atzetik zortzi kantinera lerro bakarrean. Jarraian, lehenengo konpainiako Danbor Nagusia, danbor-joleen kaboa eta ondoren 24 danbor-jole seinakako lau lerrotan jarrita. Euren atzean upel-joleen kaboa eta 42 upel-jole.\n29.- Bigarren konpainia berdin eratua eta haur kopuru berdinarekin antolatuko da.\n2003/04 IKASTURTEKO ALDAKETAK\n30.- 2004an “urketariak” ezarri ziren. 26 urketari ateratzen hasi ziren urte horretatik aurrera. Urte batzuk geroago urketari gehiago ateratzeko aukera izan dugu eta gaur egun, 38 urketari ateratzen dira kupela jotzen.\n31.- Urketariak bosgarren mailako neskak izango dira. Borondatez izan daitezen eskatuko zaie.\n32.- Dauden urketari plaza baino ikasle gehiagok horrela atera nahi badute, zozketa egin beharko da euren artean.\n33.- Gutxiago suertatuko balira, ahalegina egingo da beste norbait animatzeko, eta bestela seigarren mailan egingo da eskaintza eta zozketa hala beharko balitz\n34.- Urketariek, euren “kupel bereziak” erabiliko dituzte.\n2015/16 IKASTURTEKO ALDAKETAK\n35.- 2016rako, Donostia Kulturako Festak Ataleko arduradunek, haur danborradan pertsonaia berri bat sartzea erabaki dute: SUKALDARIAK. Ez da derrigorrezko agindua izan, aukera eman zaie eskola guztiei, euren ilaratan sukaldariak ere ateratzeko. Baldintza bakarra egon da, gutxienez 12 neska-mutil izan behar direla konpainia bakoitzeko sukaldariz joango direnak.\nLizeokide Haur Danborrada Elkarteak aukera polita zelakoan, erronkari heldu eta 12 sukaldari atera ditu konpainia bakoitzean. Honela, LH6ko 24 haur gehiago ateratzeko aukera izan da.\nHorrez gain, LH.1ekoen artean gastadore 1, 4 sukaldari eta 4 urketari gehitu dira.\nEta konpainiak handitu direnez, Kupel Nagusiaren figura ere gehitu zaie konpainiei.\n36.- Urketariak eta sukaldariak gehituta, honela geratzen da gaur eguneko danborradako eraketa: Danborradaren buruan banderaduna kantinera eta gastadore batekin joango da. Ondoren, lehenengo konpainiako gastadoreen kaboa eta bere atzean 6 gastadore hirunakako lerrotan jarrita. Hauen atzetik 8 kantinera 2 lerrotan. Jarraian, lehenengo konpainiako Danbor Nagusia, danbor-joleen kaboa eta ondoren 24 danbor-jole seinakako 4 lerrotan jarrita. Euren atzean 4 sukaldari-gastadore lerro bakarrean, 4 urtketari-kantinera lerro bakarrean, atzetik kupel nagusia, upel-joleen kaboa, beti urketaria izango dena, eta 18 urketari seinakako 3 lerrotan, 24 soldadu kupel-jole hauen atzetik seinakako 4 lerrotan jarrita, eta bukatzeko 12 sukaldari seinakako 2 lerrotan. / Bigarren konpainia berdin.\n-KonpainiakBerdin osatutako 2 konpainia ditu Santo Tomas Lizeoko haur danborradak.\nGuztira: 216 haur (108 konpainia bakoitzean)\n-2 danbor nagusi\n-2 kupel nagusi\n- 8 sukaldari gastadore\n- 8 kantinera urketari\n- 50 danbor-jole\n- 38 urketari\n- 48 soldadu kupel-jole\n- 24 sukaldari\nKantinerak eta Gastadoreak, Lehen Hezkuntzako lehenengo mailako ikasleak dira\nKonpainiak, hasera batean Lehen Hezkuntzako 5.mailako ikasleek osatzen dituzte. Beraiekin kopuru osoa osatzen ez denez, Lehen Hezkuntzako 6. mailako ikasleei ematen zaie danborradan parte hartzeko aukera.\nAbanderatu, danbor nagusi edo urketari izateko lehentasuna 5. mailako ikasleek dute.\nEusko Gudarosteko “Guias de Navarra” saileko jantzia, 1.853. urtekoa.\nPraka gorriak, txaketa berdea, txapel gorria ponpoi beltzarekin eta motxila zuria.


Hasiera Kultur proiektua Focos (FC) Foco: Zinemaldia + PLUS ZINEMALDIA 70: Sziget a szárazföldön (The Lady from Constantinople) (Judit Elek, Hungría, 1969, 79’)\nBere iraganeko objektu desordenatuen artean oroitzapenez bizi den edadedun emakume bat etxebizitza txikiago batera aldatzea erabaki du. Finkatu ondoren, isolamendura baztertuko da berriro ere.\nZ70 ikerketa proiektuak Kutxa Kultur Espazioan antolatutako erakusketari lotuako saioa: Lehen urratsak. Donostiako Zinemaldiaren ikusizko historiari buruzko beste ikuspegi batzuk (1953-1970)\n2018ko urrian, Elias Querejeta Zine Eskolako (EQZE) lehen promozioko ikaslez osatutako talde bat, Pablo La Parra ikertzaileak lagunduta, Martuteneko biltegira sartu zen. Sortu zenez geroztik, Donostia Zinemaldiak (1953tik) bere artxibo osoa gordetzen zuen bertan. Zinemaldiak berak eta EQZEk elkarrekin antolatuko zuten Zinemaldia 70: istorio posible guztiak ikerketa-proiektu bat abiarazi zuen horrek.\nHiru urte geroago, eta bi programa publiko bizkarrean dituela, Zinemaldia 70 proiektuak 50 urte baino gehiago dituzten 30 irudiz osatutako argazki-erakusketa batean egin du lan. Erakusketa hori Kutxa Kultur Espazioan dago ikusgai otsailaren 24tik aurrera.\nZinemaldiaren argazki-funtseko eta Kutxateka bildumako materialak hartuta, Lehen urratsak. Donostiako Zinemaldiaren ikusizko historiari buruzko beste ikuspegi batzuk (1953-1970) erakusketaren bidez Zinemaldiaren historia birpentsatu eta eguneratu nahi da, periferiatik, inoiz ikusi ez den ikuspegi batetik, glamour eta alfonbra gorrien ohiko irudietatik urrun. Erakusketaren edukia marrazten duen ildo nagusietako batek galdera erraz bati modu bisualean erantzuteko helburua du: Donostian Urrezko Maskorra lortzeko lehiarako hautatutako emakumezko lehen zinemagileak nor izan ziren. Hiru baino ez dira izan, eta, orain arte, ez dute zinemaldiko ohiko kontakizunetan parte hartu; Yuliya Solntseva, Tatiana Lióznova eta Judit Elek dira hiru emakume horiek, denak ere sobietar blokeko herrialdetako zinemagileak.\nSolntseva 1964an izan zen Donostia Zinemaldiko lehiaketan, Zacharovannaya desna (Desna sorgindua) lanarekin. Lióznovak 1966an hartu zuen parte Zinemaldian Rano utrom (Goizean goiz) obrarekin. Judit Elekek, azkenik, 1969ko edizioan Sziget a szárazföldön (The Lady from Constantinople) film luzea aurkeztu zuen, eta saio honetarako berreskuratu dugu.\nThe Lady from Constantinople filmak cinema verité estiloko estetikak bere gain hartzen ditu kontzeptualki; estilo horrek Márta Mészárosen filmografiako obra ugaritan ere eragina izan zuen; ordaindu ezin duen etxebizitza bat uztera behartutako emakume zahar bakarti bat deskribatzen digu obrak; Manyi Kiss aktoreak antzeztu zuen rol hori.\nHungariako zinematografiaren une bereziki eferbeszente batean egin zuen Elekek bere pieza; izan ere, ordura arte gizonek monopolizatuta zeukaten herrialde hartako industria: Istvan Szabó, Miklós Jancsó, Istvan Gaál, Péter Bacsó, etab. Horrela, Eleken filmak, Márta Mészáros, Judit Ember, Livia Gyarmathy eta emakumezko beste zinemagile batzuk agertzearekin batera, ahots‑aniztasunaren aldeko arrakala bat ekarri zuen, Lehen urratsak argazki-erakusketan deskribatzen den ildo garrantzitsuenetako batekin hitz egiteaz gain: emakume zuzendarien ikusgarritasuna, kontuan izanik kasurik ez zaiela egin zinemaren istorio nagusietan.\nLarunbata, 2021ko martxoak 20 - 19:00\n2021-03-20 - 19:00 - Cine


Kaixo, Beste hainbeestei bezala, zezenetako sarrerak erosteko 4 ak puntuan ordenadorearen aurrean nengoen. 4ak eta 5 minutuetara iganderako 5 sarrerak erosi nituen eta kargua kontua ziurtatu. Erosita zeuden bezela, momentu horretatik ezin nituen egun horretarako nere izenean gehiago erosi, baldintza horrela zelako. Ni lasai nengoen, kargua banuelako. Denbora pasa eta sarrerak ez zirela iristen konturatzerakoan Udaletxera deitu eta inzidentziak lantzen ari zirela eta lasai erantzuna jasoko nuela. Noski baietz!!!... handik bi egunetara, mail bat jaso nuen. Laburbilduz, sarrera gabe geratu nintzen eta zozketarako zorte on desiatzen.... A ze katxondeoa! Nik sarrerak erosi nituenean, abisua jaso ez gero, jarraituko izan nuke beste batzuk lortzen...baino ez nuen aukerarik izan...eta handik 2 egunetara sarrera gabe negoela abisatu! Mesedes, errespetu bat! Onartzen dut, arazoren bat sortzea, baino kobratu omdoren oraindik bazeuden zezen plazako sarrerak libre, zozketarako, takillantzako. Ba errorea onartu, eta kargua genituen guztiei beste portzentaieko sarrererik kendu. Guk bai ez dugula ezer ikusirik ez aurdarik gertatu sen errorearekin. Bai lotsagarria Udalaren erantzuna, Zezen Plaza Tolosan dago, ez bibe...eta tolosarrei babestu behar...ez bibe.... Orain gehienez, Barkamen bat eta sentitzen dut hurrenarako saiaruko gara. Ez jaun andreok, hori errazana, herritarron eskubideak errrspetatu eta ez "pasapalabra" egin.\nZ.A.L. 18/2/2020 13:14\nKaixo: Sisteman akats bat egon zen eta sarrerarik gabeko kobraketak egin zituen. Salerosketa ez da burutzen sarrerak jaulki bitarte, eta beraz, erosketak horiek ez dira egintzat ematen. Kasu hauetan gaizki kobratutako dirua itzultzen da, diru hori ez baitago lotuta sarrerekin. Halere, erantzuna ez zen behar bezain azkarra izan eta horregatik barkamena eskatzen dizuegu. Adeitasunez


Laudio HAZIK, HOBETUZ Fundazioaren bidez, hainbat prestakuntza-ikastaro emango ditu martxoan eta apirilean | zuIN\nLaudio HAZIK, HOBETUZ Fundazioaren bidez, hainbat prestakuntza-ikastaro emango ditu martxoan eta apirilean\nLanbideetan trebatu nahi duten pertsonek, hala nola zubi-garabiko operadoreak, langileen plataforma jasotzaile mugikorren manipulatzaileak eta 10.000 kg-rainoko mantenu-orga jasotzaileen operadoreak, doan eman ahal izango dute izena 944 034 980 telefonoaren bidez edo enpresetarakolaguntza@laudio.eus posta elektronikoaren bidez\nLaudio HAZI Toki Garapenerako Agentziak martxoan eta apirilean egingo diren prestakuntza-ikastaroen eskaintza argitaratu berri du, HOBETUZen, Etengabeko Lanbide Heziketarako Euskal Fundazioaren, lankidetzari esker.\nHorrela, lehenengo ikastaroa zubi-garabiaren operadorearena da, eta lehentasunez langileak zuzentzen dira, administrazio publikoa izan ezik. Autonomoak ere bai. Ikastaro honen bidez, zubi-garabiaren maneiuaren, segurtasunaren eta prebentzioaren ikuspegitik kontuan hartu behar diren ezagutzak eskuratu ahal izango dira. Era berean, salgaien zamalanak egiteko eta garraiatzeko beharrezkoak diren trebetasun eta trebetasun guztiak ezagutzea, eta zubi-garabia maneiatzeak dakartzan arriskuak identifikatzea, eragiketa bakoitzerako prebentzio-neurri egokienak aplikatzeko.\nApirilaren 13tik 19ra egingo da (5 prestakuntza-egun), astelehenetik ostegunera, 16:30etik 20:30era, Laudion (Laudioko Garapen Agentzia).\nPertsonaleko plataforma jasotzaile mugikorren manipulatzailearen ikastaroa, nagusiki, langileak dira, administrazio publikoa izan ezik. Autonomoak ere bai. Langileen plataforma jasotzaile mugikorrak manipulatzeari buruzko AENOR-en une 58923 Arauaren araberako egiaztapenerako prestakuntza lortuko da.\nMartxoaren 22tik 30era emango da (6 prestakuntza-egun), astelehenetik ostiralera, 16:30etik 20:30era, Laudion (Laudioko Garapen Agentzia).\nHirugarren ikastaroa 10.000 kg-ra arteko mantenu-orga jasotzaileen operadorearena da, eta lehentasunez langileak ditu xede, administrazio publikoa izan ezik. Autonomoak ere bai. Helburu espezifikoa da egiaztapenerako prestakuntza eskaintzea, AENORen une 58451 Arauaren arabera, 10.000kg-rainoko mantenu-orga jasotzaileak manipulatzeko.\nApirilaren 26tik maiatzaren 4ra (6 prestakuntza-egun) egingo da, astelehenetik ostegunera, 16:30etik 20:30era, Laudion (Laudioko Garapen Agentzia).\nIzena emateko metodoak\nInteresa duten pertsona guztiek, aipatutako baldintzak betetzen badituzte eta hiru lanbide hauetan trebatu nahi badute (zubi-garabiko operadorea, langileen plataforma jasotzaile mugikorren manipulatzailea eta 10.000 kg-rainoko mantenu-orga jasotzaileen operadorea), erabat doan eman ahal izango dute izena 944 034 980 telefonoaren bidez edo enpresetarakolaguntza@laudio.eus posta elektronikoaren bidez.\n← Laudio Top Zinema. Martxoak 21, “ Elfkinak”\nBakardadeak garaitu zituenak ikuskizunak zabalduko du Araba Euskaraz ekitaldi programaketa →


Gorka Urbizu: “Hiru abesti berri eskainiko ditugu” | EIBZko liburutegia\nEuskal Herrian, Imanol Ubeda (Deabruak Teilatuetan, Bide Ertzean), Txiki (Kashbäd) eta Gorka Urbizuk (Berri Txarrak) Peiremans + proiektua abian jarri eta bost kanta izan zituen lana utzi ziguten. Hamar urte igaro direnean bueltan datoz, eta orduan bezala, orain ere, gure musikagintzan ezinbesteko erreferente den Marino Goñiren (Balerdi Balerdi) laguntza izango dute\nNola erabaki duzue berriz ere elkartzea?\nImanol Ubeda: Hamargarren urteurrenaren harira, afari baterako elkartu ginen Andoainen. Emanaldiren bat egitea polita litzatekeela aipatu zuen baten batek, erdi txantxetan ziurrenik. Agendari erreparatu eta azaroan libre antzean ginela ikusi genuen. Horrek piztu zuen zuzenekoetara itzultzeko grina.\nZer sentitzen duzue zuen itzulera iragarri eta duela hamar urteko argazkiak han hemenka ikustean?\nI.: Buff… gaixo jartzen gara. Arrasto digital (eta fisiko) horiek ezabatuko dituen enpresa bat kontratatzekotan gaude. Baina tira. Bere garaian egin genituen, balekotzat eman genituen, eta kitto. Gauza okerragoak egin ditugu. Beraz, gaitzerdi.\nGorka Urbizu: Logo berria egin digu Gorka Gondra ilustratzaileak eta taldearen izaera ondo islatzen duela uste dut, batetik zorte txarra edo galtzailearen zera hori, eta bestetik “gehi” ikur hori, aldarte positiboari keinu eginez batetik eta geure buruari barre egiteko asmoari bestetik.\nAldatu al da Peiremans+? Atzera begiratuta zer esan dezakezue?\nI.: Eta zer ez da aldatu? Hamar urte, asko dira. Guri dagokigunez, hasierako gogo bera mantentzen dugu. Harreman ona izaten jarraitzen dugu. Gutxitan elkartzen gara baina elkartzen garenean beti dago feeling ederra. Lagun zaharrekin elkartzerakoan gertatzen den bezalaxe.\nG.: Noski aldatu dela, baina finean hortxe jarraitzen dugu laurok, geure taldeetan jo ta fuego eta zuzenean elkarrekin berriz aritzeko gogoz, horixe da garrantzitsue\nBerrikuntzekin al zatozte?\nI.: Hiru abesti berri jotzeko asmoa dugu. Horietako bi grabatu egin ditugu eta laster entzungai izango dira sarean. 2005eko EPa osorik joko dugu osorik eta bertsioren bat ere egingo dugu.\nG.: Hiru abesti eskainiko ditugu. Horietatik bi Karlos Osinagarekin, “Txap”, grabatu ditugu Bonberena Estudioetan eta laster izango dira entzungai. Oso pozik gaude halaber “Txapek” egindako lanarekin. Kantu berriak grabatzeko oso tarte laburra geneukan, eta berak ere agenda lepo zuen arren, nola edo hala guri toki egiteko moldatu da. Kantu berriak bizi-bizi irten dira Bonbereneako estudiotik!\nHiru abesti berri dituzuela eta, bigarren diskoa egiteko asmoa duzue?\nI.: Egia esan, orain bertan zeregin nahikoa badugu nork bere proiektuetan. Azaroko emanaldiak egiteko aukera sortu da eta horretan dugu burua. Bi asteburu izango dira, eta zazpi emanaldi guztira. Ia onik amaitzen dugun biratxoa!\nKanta bat idazten duzuenean, buruan al duzue zein talderekin jotzeko izango den?\nI.: Ideia berri bati heltzen diozunean, kantuan baino ez duzu pentsatzen. Gero egia da talde bakoitzak bere ezaugarriak dituela. Eta ezaugarri horien arabera, kantua alde batera edo bestera bideratzen duzu. Kantu berri biak, portzierto, Gorkak idatzi ditu.\nG.: Konkretuki bi kantu berriokin, modu batean banuen buruan Peiremans+-en koordenadetan sartzeko modukoak izan behar zutela. Ez da erreza definitzen, baina bada niretzako Peiremans+-i darion izaera konkretu bat, musikalki zein jarrerari dagokionez.\nZuzenekoan abestirik aldatzeko gogorik al duzue?\nI.: Hautsa kendu diegu, ez da gutxi. Gainontzean, EPko kantuekin behintzat nahikoa fidelak izango garela uste dut.\nG.: Zuzenekoak beti ematen dizu aukera kantuak luzatu edo zertxobait moldatzeko, baina bai, bere horretan oso kantu freskoak dira eta zuzenean jotzeko aproposak, beraz ez dugu zertan buelta handirik eman.\nKolaborazio berezirik edota bestelako laguntzarik izango al duzue?\nI.: Keba. Emanaldi bakoitzean bidelagunak izango ditugu. Izaki Gardenak, Nire, Monte Del Oso, Sueder… Eta beste talde batzuekin aritzeko ohorea izango dugu.\nNon elkartzen zarete entseguak egiteko?\nI.: Berri Txarrak en lokala handiagoa da, eta konpletoagoa igual. Baina Bide Ertzeanekoa Amarotzen ondoan dago, eta Amarotz auzoan bada kafetegi bat non madalena mundialak egiten dituzten! Alegia, bietan aritzen gara, aldartearen arabera.\nKostatu al zaizue agendak koordinatzea bira lotzeko?\nI.: Ez da ohikoa udazken partean tarte hori hartzeko aukera izatea, denak libre antzean izatea. Baina zorionez orain eman da eta ez dugu bi aldiz pentsatu.\nG.: Nahiko konplikatua da egia esan, baina determinazioa dagoenean gauzak errezago egiten dira, eta nola edo hala moldatu gara zazpi kontzertu lotu eta kanta berri pare bat grabatzeko, ez dago gaizki.\nNola sentitzen zarete bira honen aurrean?\nI.: Gogotsu. Zuzenekoetan gozatzeko moduko kantuak direla uste dut eta horretara goaz, ondo pasatzera. Bon, ondo pasatzeaz gain, emanaldi txukunak eta duinak ere egin nahi ditugu\nKategoria A eredua, D eredua, DBH 3. eta 4. mailak, Elkarrizketa, Gaztezulo, Kultura, Musika, Musika, etiketak Gorka Urbizu, Imanol Ubeda, Leire Palacios, Peiremans + proiektua by liburutegia. Gorde lotura.


Izandakoa berreskuratzeko ametsak bizirik jarraitzen du – Euskal Heriko XISTERA Kluben Kluba\nZesta puntak Estatu espainiarreko punta ezberdinetan izan zuen indarra, nahiz eta leku batzuetan hori galduta dagoen. Hala ere izandakoa berreskuratzeko ametsak bizirik jarraitzen du, eta erreportai honetan horietako hiru aipatu nahi ditugu.\nSegovian, Navas de Asuncion herrian, 1980. urtean estreinatu zuten 54 metroko pilotalekua, eta handikiro, gainera, kluben arteko Europako Txapelketa jokatu baitzen bertan. Ondorengo urteetan erantzun bikaina izan zuen bertako jendearen aldetik, zestako eskola ere izan baitzen, eta herriko gaztetxo eta gazte gehienek probatu zuten zesta.\nBeroaldi hura, ordea, hozten joan zen, eta apurka-apurka eskubaloiak sekulako indarra hartu zuen, eta gazte eta gaztetxo gehienek bide hori hartu zuten. Pilotalekuak ere beste kiroletako erabilpena hartu zuen, eta zesta desagertuz joan zen, erabat desagertu arte.\nOrain, ordea, kiroldegi berria egin dute, eta pilotalekua pilotarako bakarrik geratu da. Horrek berriro ere itxaropena piztu du, nahiz eta horretarako lan asko egin beharko den.\nNavas de Asuncionen jokatu zen Europako Txapelketa hartan izan zen baita ere Xixongo taldea. Covadonga taldeak hainbat kirol izan ditu bere barnean, eta horietako bat zesta punta zen. Indarra izan zuen, baina apurka-apurka palak tartea jan egin zion, eta une honetan han ere puntistak falta dira.\nEta Estatu espainiarreko beste puntan, Huelvan, Palos de la Frontera herrian, baziren puntistak, eta baita zestako eskola ere. Frontoi eder bat badute, baina une honetan ez dago zestako eskolarik. Arazoa betikoa da, izan ere bakarrik egoteak ez du batere laguntzen, eta kanpotik jasotako laguntzak ere oso urriak izan dira, eta azkenean amore eman behar izan dute.\nHala ere, hiru herri hauetan ez dute ahaztu zesta izan zela, eta aztarnak oraindik oso beroak daudenez, agian urte asko baino lehen, eta norbaitek bultzadaren bat ematen baldin badie, berriro ere zestaz gozatzeko aukera izan dezakete.\nEstibaliz Gardokik jadanik eskuartean ditu Xisterako produktuak


Munduko Saskibaloi Txapelketa: bosgarren jardunaldia - Asier Figueroa - Uriola.eus\nMunduko Saskibaloi Txapelketa: bosgarren jardunaldia\nAsier Figueroa 2014-09-05 01:49 Kirolak\nBarakaldoko C multzoa erabakita geratu da.\nFinlandia 65 - Zelanda Berria 67\nErtzean itota. Horrela amaitu dute otsoek euren ibilbidea txapelketan. Turkiaren aurkako partiduaren porrotak eta, batez ere, galtzeko moduak agian pisu handia izan du Zelanda Berriaren kontra. Izan ere, Europako taldea urduri agertu da kantxan, bere estiloari uko eginez gainera (ia hiruko jaurtiketarik ez eta zona barrruan ohi baino baloi gehiago jarriz). Zelanda Berriak aldiz, bere betiko jokoa eginez (defentsan sendo eta jaurtiketa onak egin eta sartuz), markagailuan alde egin du (20 puntuko diferentzia izan du hirugarren laurdenaren erdialdean; laurden horren amaieran 12koa zen errenta).\nHortxe berpiztu dira finlandiarrak. Bere jokora bueltatuz, pixkanaka aldea murrizten hasi dira, baina markagailua irauli barik. Emozioz beteriko amaieran, Leek (Suoimiko onena 17 punturekin) ezin izan du luzapena behartzeko saskiratzea lortu ozeaniarrek defentsa ona egin dutelako eta, azken 10 minutuetan egindako lanak ez du finlandiarrentzat emaitza onik izan.\nTall Blacks taldean Fotu izan da onena 18 puntu lortuta. Emaitza honi esker, kiwiek final zortzirenetarako txartela lortu dute, C multzoan 4. postua lortu baitute.\nUkrainia 71 - AEB 95\nEuroparrek bizirik jarraitzeko Team USA ahalguztiduna mendean hartu behar zuten eta, nahiz eta lehenengo 15 minututan irabazten hasi (lehenengo laurdena 19-14 amaieran; 27-25 bigarrenaren bostgarren minutuan) ez dute helburua lortu. Amerikarren ahalmen fisikoak, lau partidutik lau garaipen izateak ematen duen konfiantza eta FIBA rankingean goian egoteak ematen duen harrotasuna baliatuz, norgehiagokak nahi dutenean apurtzeko aukera ematen die, eta atsedenaldira 12 puntuko errentarekin joan dira.\nBigarren zatian aldea handitzen joan dira (28 puntura iritsi da), partidua 24 puntuz irabaziz. "Coach K" zuzendari duen taldeko sei jokalarik 10 puntu edo gehiago sartu dituzte, 17rekin Harden nabarmenduena izanik. Fratello amerikarren mutilen artean, Kravtsov izan da onena 15 puntu lortuta.\nPartidu guztiak irabazita, lehenengo postua eskuratu du AEBk.\nTurkia 77 - Dominikar Errepublika 64\nEguneko beste bi partiduen emaitzak jakinda, talde biek bazekiten final zortzirenetarako sailkatuta zeudela eta euren arteko lehia multzoko bigarren postua lortzeko eta, hortaz, hurrengo fasean arerio "errazagoa" edukitzeko borroka zela.\nEstu hasi dute norgehiagoka bi taldeek, lehenengo laurdenaren amaieran 14-13 amaituz. Otomandarrek bigarren laurdenean partidua hautsi dute. Lau minututan 9-0ko partziala lortu dute (amaieran 27-10) atsedenaldira 18 puntuko errenta erosoarekin joateko. Aldageletatik bueltan ohi duten defentsa sendoarekin eta 24 segunduko jabetza ia agortzeraino erabiliz, ilargi erdiko taldeak ez du partidua arriskuan ikusi.\nEuroparren artean, Savas izan da onena 15 puntu lortuta eta amerikarren artean Garcia izan da izarra beste behin 15 puntu lortuta (11 lehenengo laurdenean). Multzoko sailkapenean partiduaren irabazleak bigarren gelditu dira eta galtzaileak hirugarren.\nLaburbilduz, horrela geratu da C multzoko sailkapena (letra larriz 1/8tarako sailkatuak)\n1 AEB 5 garaipen (511-345)\n2 TURKIA 3 garaipen, 2 porrot (365-372)\n3 DOMINIKAR ERREPUBLIKA 2 garaipen, 3 porrot (347-386)\n4 ZELANDA BERRIA 2 garaipen, 3 porrot (347-376)\n5 Ukrainia 2 garaipen, 3 porrot (344-369)\n6 Finlandia garaipen 1, 4 porrot (342-408)\nBECen goi mailako saskibaloia amaitu den arren (ea etorkizunean berriz gozatzeko aukera dugun), txapelketak Madril eta Bartzelona artean izango du jarraipena.\nEstatuko kapitalean, honako norgehiagokak jokatuko dira:\nKataluniako kapitalean berriz, honako partidu hauek izango dira:\nDominikar Errepublika-Eslobenia (14/9/6-20:00)\nZelanda Berria-Lituania (14/9/7-16:00)


Helburuak – Training Caravan (Ikertzaileak Gelan)\nIkerketa eta Berrikuntza Arduratsua programaren baitako arlo tematikoa den Zientzia Hezkuntzan txertatuta dagoen, Training Caravan (Ikertzaileak gelan) ekimenaren helburua zera da; ikasleei klima-aldaketari buruzko galdera funtsezkoetan zorroztasun zientifikoan oinarritutako erantzunak eskaintzea. Horretarako, egungo ulerkuntza zientifikorik onena jartzen zaie eskuragarri, ikerkuntzako karrera ikasleei aldi berean erakargarri gerta dakien.\nJorratuko diren gaiak\nKlima aldaketa: Giza erronka bat\nKlima aldaketa: Diziplina anitzeko kuestio bat\nKlima aldaketaren gaineko “Pertzepzio” eta “Ebidentziak”\nKlima aldaketa: Zientzia trans-diziplinarioruntz trantzizioan\nIkerlari izateko bokazioa E.E.A. ko ikasleen artean sustatuz\nKlima-aldaketa dugu gizateriak aurrean izan dituen erronkatatik handienetarikoa, bai ingurumenaren arloan eta bai arlo ekonomikoan eta sozialean –Pariseko hitzarmenean (COP21) onartu zenez.\nHaren epe-luzeko izaerak, etorkizunean eragin ditzakeen inpaktuei buruzko zalantzek, eta zergati eta gaitasunei loturiko erantzunkizun etikoek oso arazo konplexu bihurtzen dute, konponbide eraginkorra emango bazio. Sektore publiko eta pribatuak, gobernuak, korporazioak eta gizarte zibilak barne daudelarik, aukera ezberdinen artean, askotan kontrajarriak direnen artean hautatu behar dute. Puntu honetararte, ikerketak erabakarria izan den paper ohartaratzaile bat jokatu du, klima aldaketa eta ingurugiro gaiekin erlazionatutako gaiak mahai gainean jarriz. Hemendik aurrera, ohartaratzearen garaia burutua dago, orain berritzaileak diren proposamen eta aldez aurretik testatu daitezken presazko soluzioak martxan jarri eta hauen eragin eta efektibitatea neurtu behar dira.\nLanda gaineko esperientziak azaltzen du, tokiko balioek eta testuinguruak bere garrantzia duela. Goitik-berako irtenbideak , behetik-gorako irtenbideekin (sektoreen zeharkakoa) lotzea nahitanahiezkoa da. Horrek maila guztietako gobernantzan (lokala, erregioena eta nazioartekoa) du eragina, eta gizartea (herritarren zientzia) prozesu honetan nahastea ezinbestekoa da, etorkizunean diseinatu behar diren politiketan parte aktiboa har dezan.\nKlima-aldaketak diziplina asko hartzen du bere baitan baina diziplina askorentzat oraindik ere gai ezezaguna da. Training Caravan-en helburua da ikasleei klima-aldaketari buruzko galdera funtsezkoetan zorroztasun zientifikoan oinarritutako erantzunak eskaintzea. Horretarako, egungo ulerkuntza zientifikorik onena jartzen zaie eskuragarri, ikerkuntzako karrera ikasleei aldi berean erakargarri gerta dakien.\nKlima aldatzen ari da? Gizakiak sortarazi ahal du aldaketa hau? Zeintzuk izango dira ondorioak? Aer egin daiteke gaiari aurre egiteko (mitigazio neurriak) ?\nKlima aldaketa (eta urteetan zehar gai hau isladatu izan da era) zientzia ebidentzien izaera eta indarraren aurrean, giza eztabaida sortarazi du, eta zalantzak eta nahasketa indartu ditu.\nEkimen honen bitartez, BC3ko ikerlariek ikerketa kasu praktikoak eta hauen emaitz zientifikoak abiapuntu dutelarik, klima aldaketaren gaineko ebidentziak azalduko dituzte, urteetan zehar hedatu diren mezu oker eta “gaizki ulertutako” oinarrizko kontzeptuak argitzeko.\nIkerlariak ikasle eta irakaslegoarentzako informazioa iturri gisa parte hartzen badute ere, azken hauek bueltan ikerlariak lagundu ahal dituzte ere. Alegia, nola lortu dezaketen isladatu nahi duten mezua publiko zabalago, ezberdin eta batzuetan eszeptikoa den bateri zuzentzera erakutsiz. Ikerlariak, irakasleak eta ikasleak konektatuz, gure asmoa da klima aldaketaren Zientzia Hezkuntza hobetzea, bai ikerlarieri zientzia hau azaltzean sortzen diren zailtasunak ezagutaraztea. Azken aspektu hau erabakarria da, gizartea zientzian oinarritutako gaitasunak trebatzeko prozesu demokratikoetan parte hartze aktiboa izan dezaten.


Ekainaren 28a ate joka daukagu. Urtero bezala, sexu-aniztasunaren aldeko aldarria ozen entzungo da Euskal Herriko kaleetan eta mundu zabalean. Izan ere, askotan kontrakoa zabaltzen den arren, oraindik orain badago asko borrokatzeko eta aldarrikatzeko: eraso homofoboak, maitasun lesbikoaren ikusgaitasuna, lumafobia, serofobia, intersexualitatearen inguruko ezjakintasuna, trans pertsonen eskubideen kontrako erasoak, LGTBI+ nagusien ikusgaitasuna, pinkwashing edo "gay kapitalismoaren" erabilera politiko eta ekonomikoa...\nZoritxarrez, Basaurin gertatutako azken erasoak agerian utzi du LGTBI+ fobia oraindik oso presente dagoela gure gizartean, baita gazteen artean ere. Askotan Basaurin gertatutako eraso zuzenak gertatzen dira, beste batzuetan zeharka pairatzen ditugu: imajinario kolektiboan sendo ezarrita dauden baina, hala ere, erasoak eta diskriminazioak sortzeari utzi ez dioten portaerei erantzunez.\n2019an, sexu-orientazioaren eta genero-identitatearen gorroto-delituak % 8,6 areagotu ziren espainiar estatuan. Araban, Bizkaian eta Gipuzkoan hirugarren postuan gaude, Andaluzia eta Madrilen atzetik. Datu horien arabera, ez dago zalantzarik: erakundeek parte-hartze aktiboagoa izan behar dute LGTBI herritarren eskubideen defentsan.\nHorregatik, EH Bilduren ustez, premiazkoa da Getxoko Udalak LGTBI+ politiketan parte-hartze aktiboagoa izatea. Ez da nahikoa urtean birritan adierazpen bat kaleratzearekin, edota ekimen sinboliko bat egitearekin. Beharrezkoak ditugu politika integralak, sentsibilizazio kanpainak: ikastetxetan, gaztelekuan, kultur arloan, kalean, hedabideetan... urte osoan zehar, eragile ezberdinekin harremanetan.\nHorrek guztiak eskatzen du Udalaren aldetik baliabideak handitzea eta Berdintasun Zerbitzuaren gainean gain-kargarik ez sortzea. Hori dela eta, beharrezkoa ikusten dugu sexu-aniztasunarekin lotutako zerbitzu bat sortzea Getxon, Berdintasun Zerbitzuarekin harremanetan egongo dena.\nGure inguruan zerbitzu edo behatoki hauen hainbat adibide topa ditzakegu. Gasteizen, esate baterako, LGTBIfobiaren kontrako behatokia sortu zuten, LGTBI+ pertsonenganako gorrotoaren diskurtsoen aurka jarduteko, zoritxarrez areagotu egin baitira azken urteotan.\nEH Bildutik uste dugu Getxok ere baduela biztanleria eta tamaina nahikoa halako zerbitzu bat sortzeko. Zalantzarik gabe LGTBI+ politikak gure lehentasunen barruan kokatu behar ditugu, eta ez mugatu egutegian hiru datetara. Horregatik guztiagatik, honakoa proposatzen dugu:\nGetxoko Udaleko Osoko Bilkurak Gobernu Taldeari eskatzen dio abian jar dezala LGTBI+ politikak aurrera eramateko udal zerbitzua, Berdintasun Zerbitzuarekin harremenatean egongo dena, beharrezkoak diren baliabideekin. Bere helburua, besteak beste, LGTBI+ pertsonen aurkako diskriminazio- eta indarkeria-egoerak antzematea izango da, eta horren aurrean sentsibilizatzeko eta jarduteko ekintzak egingo ditu, ikerketaren, prebentzioaren eta salaketaren bidez, Getxoko eragileekin batera.


Ernairen aurkako ikerketa bat abiatu du Arabako fiskalak | Politika | Berria\nErnairen aurkako ikerketa bat abiatu du Arabako fiskalak\nErkorekak uste du «esplizitua eta argia» dela gazte antolakundeak «gorroto mezua» darabilela Ertzaintzaren aurka.\nErnaiko gazteak eta ertzainak, aurrez aurre, Bilbon, maiatzaren 7ko mobilizazioetan. OSKAR_MATXIN_EDESA / FOKU Tamaina handiagoan ikusi\n2021eko maiatzak 26 09:04\nEusko Jaurlaritzak fiskaltzari eskatu dio aztertu dezala Ernai gazte antolakundearen zenbait jokabide Ertzaintzaren aurkako gorroto delitu izan daitezkeen, eta Arabako fiskaltzak ikerketa bat abiatu du, deliturik baden argitzeko. Poliziak fiskalaren esku utzi zuen atestatua, pintaketak, pankartak eta abarrak azter ditzan.\nHorren harira, Bingen Zupiria Jaurlaritzako bozeramaileak ezker abertzaleari eskatu dio zain dezala «bere talde eta elkarteek demokrazian behar den bezala jarduten dutela». «Arduraz» jokatzeko ere eskatu dio. Onda Vasca irratian elkarrizketatu dute Zupiria: «Gizartearen parte handienak ez dugu dudarik nor dagoen egunez egun mailaz igotzen ari diren pintaketa eta akusazio horien atzean. Urte askoan ikusi gabeak ginen esaldiak ikusten ari gara, ETAri ere erreferentzia egiten diotenak», esan du. Zupiriaren esanetan, ez daki EH Bilduk «zer egingo duen», baina adierazi du «haiekin zerikusia» duela eta, beraz, gaiaz hitz egin beharko luketela.\nAuzibideaz, Zupiriak esan du orain epaileek erabaki beharko dutela gorroto deliturik antzematen ote duten, baina gaineratu du, edozein modutan, «izaten ari diren portaerak eta egiten ari diren adierazpenak» ez direla «onargarriak».\nZupiriak ez ezik, gaiaz hitz egin du Josu Erkoreka Jaurlaritzako lehendakarigai eta Segurtasun sailburuak ere. Hark ziurtzat jo du Ernairen erantzukizuna, «esplizitua eta argia» iruditzen zaiolako Ernaik «gorroto mezua» darabilela Ertzaintzaren aurka: «Mezuak esplizituak eta argiak dira, eta gorrotoaren inguruan antolatuta daude. Hori delitua den edo ez, ez dagokigu guri erabakitzea, eta fiskalak eta epaileek esango dute nola kalifikatzen duten».\nBizkaia irratian eginiko elkarrizketa batean mintzatu da Erkoreka, eta esan du fiskaltzara jotzearen asmoa dela «argibideak» izatea: «Argibideak daudenean, mundu guztiak daki nola jokatu, eta gorroto mezuekin dabilenak ere jakin dezake zeintzuk diren igaro ezin diren mugak».\nErtzaintzaren jokabideaz ere galdetu diote Erkorekari. Esan du Poliziaren jarduna «jendearekiko errespetuan» oinarritzen dela, eta indarkeria erabiltzen dutenetan, «proportzionaltasun printzipioan». Printzipio horiek errespetatzen ez diren «kasu bakanetan», Erkorekak gogorarazi du «ardurak kitatzeko mekanismoak eta barne diziplinako espedienteak» daudela jokabide horiek arauaren aurkakoak diren eta, hala badagokio, neurriak hartu behar diren erabakitzeko.\nMaddalen Iriarte EH Bilduko bozeramaileak, berriz, uste du «astakeria bat» dela pintaketak gorroto delitutzat jo eta fiskaltzara eramatea: «Astakeria juridiko eta politiko bat da, ondorio larriak izan ditzakeena gazte batzuentzat». Iriarteren hitzetan, salatzeko erabakiak «muga guztiak gainditzen» ditu, eta erantsi du Jaurlaritza «etengabe gezurretan eta gazteriari eta mugimendu subiranista osoari eraso eginez» ari dela «bere gabeziak estaltzen» saiatzeko.\nMiren Gorrotxategi Elkarrekin Podemoseko bozeramaileak ere Jaurlaritzak auzitara jo izana kritikatu du; haren ustez, erabakiak ez du «inolako zentzurik», argudiatuta gorroto delitua sortu zela kolektibo «jazarriei eta baztertuei» babesa emateko eta ez botere publikoak babesteko.\nErnaik bihar eguerdian egingo du agerraldi bat gaiari buruzko iritzia emateko.


Aurrekoa Martxoak 15 Ostirala Hurrengoa\nMartxoak 15 • 18:30-19:30 • Liburutegi Nagusia - Haur Saila (Parte Zaharra) Euskaraz\nMartxoak 15 • 19:30 • Loiola K.E. (Loiola-Martutene) Musika\nMartxoak 15 • 17:30 • Casares K.E. (Altza-Larratxo) Kultura +\nIzen-ematea: Casares K.E., martxoaren 1etik aurrera.\nMartxoak 15 • 09:30 - 11:00 • Kursaal Euskara +\nHitzordua 09:30ean Kursaaleko albo batean dagoen Ni neu kafetegiaren ondoan izango da. Ibilbideak astearte eta ostiraletan egingo ditugu, ordu ta erdiko iraupena izango dute eta 10 km ingurukoak izango dira. Hala ere, eguraldiaren arabera malguak izango dira. Ibilbide hauen helburua kirola eginez euskaraz aritzea da.\nMartxoak 15 - 20 • • Antiguo Berri zinemak Zinema


Oñatin, Enpresagintza Fakultatean egingo da bihar Mondragon Unibertsitatearen ikasturte hasierako ekitaldi ofiziala — Berbia\nIñigo Urkullu lehendakaria etorriko da\nEusko Jaurlaritzako lehendakari Iñigo Urkullu eta Mondragon Unibertsitateko errektore Vicente Atxa buru direla, unibertsitatearen 2019-2020 Ikasturte Akademikoari Hasiera emateko Ekitaldi Ofiziala bihar eguerdian egingo da Enpresagintza Fakultatean.\nEkitaldi akademikoa 12:00etan hasiko da Fakultateko Auditoriumean, ohorezko aurreskuarekin. Ondoren, 2018-2019 ikasturteko memoria akademikoa aurkeztu eta irekitze-hitzaldia eskainiko du Eduardo Castellanos doktore eta Enpresagintza Fakultateko irakasleak. Vicente Atxa unibertsitateko errektoreak hartuko du hitza ondoren eta amaitzeko Urkullu lehendakariak berba egingo du.\nPraktikan, astelehenean hasi zen ikasturtea Mondragon Unibertsitatean eta Oñatiko Enpresagintza Fakultatean. Erronka, formakuntza eskaintza sendotu eta hedatzea da. Enpresagintza Fakultateari dagokionean, Bilbon duen presentzia sendotzearen aldeko apustua egin da 2019-2020 ikasturte honetan, bereziki master berriak indarrean jarriz.


Zabalbide 26, behea 48006 BILBO\n- Balioetan oinarritutako trebakuntza.\n- Zure neurrira egokitutako ikastaroak.\nTREBAKUNTZA ARLOKO ESKAINTZA\n- Irakasleei zuzenduak.\n- Gurasoei zuzenduak.\n- Jantokiko hezitzaileei zuzenduak.\n- Eskolaz kanpoko hezitzaileei zuzenduak.


Urretxuko Udala - Pagoeta igerilekuetako sarrerak erosteko webgune berria\nPagoeta igerilekuetako sarrerak erosteko webgune berria\nUrretxuko Udalak webgune bat jarri du martxan Pagoetako udal igerilekuetako sarrerak errazago erosteko, eta, era berean, igerilekuaren edukiera kontrolatzeko.\nPagoeta udal igerilekuak ekainaren 29an ireki zituzten, segurtasun neurri zorrotzekin, koronabirusaren kutsadura ekiditeko.\nDenboraldi honetan ezarri diren neurrien artean, honako hauek aipa daitezke: igerilekuak eta instalazioak garbitu eta desinfektatzea, egunean hiru aldiz, edukiera kontrolatzeko kamerak instalatzea, bai uretan, bai igerilekuen esparru osoan; eta azkena, uztailaren 16tik aurrera erabilgarri egongo dena: webgune berri bat, QR kode baten bidez sarrerak erosi ahal izateko, eta, horrela, igerilekura sar daitekeen pertsona kopurua kontrolatzeko.\nIgerilekuetara joan nahi duen edonork www.pagoeta.urretxu.eus webgunean sartu ahal izango du, eta sarrera erosi nahi duen eguna aukeratu. Sarrera mota hautatu ondoren (helduak, adingabeak,...) eta NANarekin balioztatu ondoren, sistemak ordainketa-pasabidera bidaliko zaitu, dagokion izapidea egin dezazun. Abonatutako pertsonen kasuan, webguneak sarrerako QR kode bat sortuko du instalazioetara sartzeko, inolako ordainketarekin lotutako beste izapiderik egin beharrik gabe, abonatuek QR kodea balidatu ahal izango baitute, baita kirol-txartelen ohiko kontrol-sistemarekin ordaindu ere..\nWeb orrialdean bertan sarrerak saltzeko baldintzak egiaztatu ahal izango dira, besteak beste, honako hau zehazten duena: "Udalak beretzat gordetzen du ausazko kontrolak egiteko eskubidea, eskuratutako sarrera erabiltzailearen ezaugarriekin bat datorrela egiaztatzeko".\nTiketa erosi ondoren, erosleak mezu elektroniko bat jasoko du sortutako QR kodearekin, udal-instalazioetan sartzeko balioko diona. Horrela, behin igerilekuetako sarbidera iritsita, kode hori eskaneatu eta automatikoki sartu ahal izango da igerilekuetara.\nAplikazio honen helburua hirukoitza da. Alde batetik, erosketa-prozesua erraztu eta arindu nahi da, erosketa erraza eta azkarra izan dadin. Bestetik, instalazioen sarreran pilaketak saihestea; izan ere, pertsona bakoitza bere QR kodearekin joaten bada eta bertara zuzenean sartzen bada, ez da ilararik sortuko sarrerak erosteko. Amaitzeko, sistema berriak edukiera mugatzeko balioko du; izan ere, lanaldia bi zatitan banatzeko aukera ematen du: goizeko txandan 1011 plaza erosi edo erreserbatzeko aukera emanez, eta arratsaldeko txandan beste 1011 leku.


Datu Pertsonalak Babesteko Arautegia betez, erabiltzaileei jakinarazi nahi zaie posta elektroniko, web formulario, gune pribatu edo web gune honetan dagoen beste baliabidearen bitartez emandako datu pertsonalak Petritegi Sagardotegia, S.L. enpresaren tratamendu-sistemetan jasoko direla, horixe baita Tratamenduaren Erantzulea (NIF: B20897021).\nHala, jasotako kontsultei eta eskaerei erantzuteko, erabiltzailearekin harremanetan jartzeko, kontratuzko harremana kudeatzeko eta Petritegi Sagardotegia, S.L. enpresaren jarduerari legez dagozkion funtzio guztiak egiteko erabiliko dira. Era berean, eskatutako albiste buletina bidaltzeko eta erabiltzailearen interesekoa izan daitekeen informazio komertziala bidaltzeko erabiliko dira.\nInteresdunak kontrakoa ez badu adierazten, bere datuak epe zehatzik gabe kontserbatuak izan daitezke, harreman komertzialaren jarraipena egiteko eta Petritegi Sagardotegia, S.L. enpresaren legezko helburuak betetzeko. Zure datuak tratatzeko oinarri juridikoak eskatutako zuk datuen tratamendurako ematen duzun baimena, zerbitzuak emateko kontratua betetzea eta tratamenduaren erantzulea legezko interesa dira. Zerbitzua hobetzeko asmoarekin zure datuak Petritegi Sagardotegia, S.L. enpresaren kide diren beste enpresei komunikatuak izan daitezke, beti datu pertsonalak babesteko legedia betez.\nErabiltzaileen datu pertsonalak isilpeko moduan erabiliko dira. Petritegi Sagardotegia, S.L. enpresak erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko.\n1.\tDatu pertsonalak biltzea\nPetritegi Sagardotegia, S.L. enpresak ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko (esate baterako gune pribatua eta kontakturako formularioa) ezinbestekoa da erabiltzaileak datu pertsonalak ematea. Erabiltzaileak era askean eta borondatez emango ditu bere datuak. Petritegi Sagardotegia, S.L.ek erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Petritegi Sagardotegia, S.L.ek ez du honen inguruko erantzukizunik hartuko bere gainean. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\n2.\tInteresdunen eskubideak\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita gai honi buruzko beste eskariren bat egin ere. Horretarako, idatzi bat bidali beharko diozu Tratamenduaren Erantzuleari, helbide honetan: Petritegi Sagardotegia, S.L., Petritegi Bidea, 8, 20115 Astigarraga (Gipuzkoa), edo posta elektroniko honen bitartez: administracion@petritegi.com. Eskaerarekin batera, interesdunaren Nortasun Agiriaren kopia bidali beharko da. Interesduna eskariari emandako erabakiarekin ados ez badago edo erreklamazio bat jarri nahi badu, kontrol aginte eskudunera jo dezake, kasu honetan, Datuak Babesteko Bulegoa (www.aepd.es). Eskaera lege-ordezkari moduan egiten badu, berriz, Nortasun Agiriaren fotokopia ez ezik, ordezkaritza horren egiaztagiria ere bidali beharko du.\nPetritegi Sagardotegia, S.L. enpresak, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko indarrean den legedia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Petritegi Sagardotegia, S.L.ren erantzukizunpekoak.\n4.\tSare sozialetara eta web kanaletara esteka\nWebgune honek sare sozialetarako eta kanpoko webgune eta web-kanaletarako estekak eskaintzen ditu; Facebook, Instagram edo Twitter, besteak beste. Petritegi Sagardotegia, S.Lek ez du bere gain hartzen estekatutako gune horien gaineko inongo erantzukizunik. Webgune honetan kokatutako esteketatik edo beste edozein modutan Petritegi Sagardotegia, S.L.rekin zerikusia duten sare sozialetan eta kanpoko webgune eta web-kanaletan sartzen den erabiltzaileari aldez aurretik eta berariaz jakinarazten diogu erabilera-baldintzak, pribatutasun-politikak, kukien politikak eta beste edozein baldintza eta/edo araudi sare sozial eta webgune eta web-kanal horien arduradunen mende daudela, inoiz ez Petritegi Sagardotegia, S.L.ren mende.\nPetritegi Sagardotegia, S.L.ek beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Petritegi Sagardotegia, S.L.ek aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Petritegi Sagardotegia, S.L.ek gomendatzen dizu aldian-aldian sartzeko pribatutasun-politika horretara.\nPetritegi Sagardotegia, S.L.en eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Petritegi Sagardotegia, S.L. eta erabiltzailea, dagokien beste zeinahi eskumeni espresuki uko eginda, Donostiako Epaitegi eta Auzitegien menpe jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu, Petritegi Sagardotegia, S.L. enpresak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.\nPribatutasun Politikaren azken eguneraketa: 19/07/2019


Edateko uraren hornidura eta saneamendua Jocoaitiquen\nJocoaitique. Morazan Departamendua 2021\nArrasateko Udala (10.000,00 €)\nGuenesko Udala (2.000,00 €)\nVitoria-Gasteizko Udala (21.343,89 €)\nZigoitiako Udala (6.000,00 €)\nJocoaitiqueko Udala-(a)k burutua\nJocoaitiqueko komunitateetan ur-hornidura eta -saneamendua hobetzea; biztanlerian ur kutsatuaren kontsumoak eragindako gaixotasunen eta gaitzen indizea murriztea; edateko ur jasangarriaren zerbitzua eskuratzeko erraztasunak ematea.\nPutzu batetik ura 150 m3-ko ur-depositu batera ponpatuko da, eta egungo ponpaketa-ekipamenduaren ordez ekipo indartsuago bat instalatuko da; 4 hazbeteko hodia instalatuko da putzutik tankeraino, eta egungo sistema elektrikoa sistema trifasiko batera aldatuko da; egungo banaketa-sarea hobetuko da mikro-neurgailuekin.\n2.825 biztanle (%55 emakumeak eta %45 gizonak)


“Produktibitatearen hobekuntzan lortutako emaitzak nabarmenak dira” Juanjo Barrientos, Bidegain enpresako product manager-a - SPRI\nArgitalpenak 14 urria, 2021 Hazinnova programa\nHazinnova programa aukera paregabea izan da enpresako ordena eta garbitasuna hobetzera bideratutako proiektu bat martxan jartzeko.\nTalleres Bidegain Tolosako enpresa bat da, balbuletarako osagaien fabrikazioan espezializatua dagoena. 48 langile ditu plantillan eta exijentzia maila handiko sektoreetara bideratzen du bere jarduera, esaterako energiara, industria kimikoetara eta uraren sektorera. Lantaldeko kideek hainbat hilabete zeramatzaten lantegiko produktibitatea hobetzeko moduen bila, Hazinnova laguntzak ezagutu zituztenean.\nPrograma hau aukera paregabea izan da enpresako ordena eta garbitasuna hobetzera bideratutako proiektu bat martxan jartzeko. Zehazki, Hazinnovaren bitartez 5S metodologia aplikatu dute mekanizatuen arloetako batean. “Erabaki genuen mekanizatu-zentroen sekzio batetik hastea, pilotu modura” azaldu du Juanjo Barrientosek, Talleres Bidegain enpresako product manager-ak, “antolakuntza aldatu nahi genuen, eta ordena hobetu gune horretako produktibitatea handitzeko”.\nTailerreko beste sekzio batzuetara zabaldu den pilotua\nBerrikuntza-proiektua hainbat fasetan garatu da. Lehenbizi, lantaldeko kideek proiektuaren azpiegitura definitu zuten, eta 5S metodologiari buruzko prestakuntza txiki bat jaso zuten. Ondoren, desbideratzeak eta aplikatu beharreko konponbideak identifikatu zituzten. Azkenik, antolakuntzako hobekuntzak eta teknikak aplikatu zituzten workshop baten bidez.\n“Gaur egun, metodologia inplementatuta dago, eta emaitzak agerikoak dira produktibitatearen hobekuntzari dagokionez” azaldu du Juanjo Barrientosek. Enpresako zuzendaritzak batez ere nabarmendu du plantillaren motibazioa, hasieratik buru-belarri inplikatu baitzen proiektuan. “Bitxia da, zeren ikusten ari gara kutsatzen ari direla gainerako sekzioak -zeintzuetan oraindik ez dugun aplikatu metodologia – eta ildo bereko hobekuntzak egin dituztela”.\nBerrikuntzako mikroproiektu honen bidez, enpresak aldaketa handi bat lortu du sekzioaren ordena eta garbitasunean. Gainera, garbiketa-plan eta ikuskapen-programa zorrotzak ezarri dituzte, desbideratzeak identifikatu eta zuzentzeko. Orain helburua da metodologia hori estrapolatzea produkzio-tailerraren gainerako ataletara.\nEnpresaren arazo zehatz bat konpontzera bideratutako aholkularitza\nHazinnova programa doako laguntza eta aholkularitza zerbitzu bat da, mikroproiektuak bultzatzen dituena enpresetan. Laguntza horren bidez, enpresek 50 orduko aholkularitza espezializatua jasotzen dute euren antolakundean hobetu ditzaketen arloak detektatu, konponbideak identifikatu eta martxan jartzeko.\nProzesu osoa 3 hilabetean garatzen da, eta helburua da proiektua amaitzean emaitza ukigarriak lortzea. Gainera, enpresak hurbileko Hazinnova agente baten laguntza jasotzen du proiektuaren fase guztietan. Hala, proiektuak ez dio karga administratibo gehigarririk egozten enpresa onuradunari.\n“ETEentzat sekulako laguntza da, aukera ematen baitu prozesuan gidatzen zaituzten aholkularitzekin kolaboratzeko” dio Talleres Bidegain enpresako product manager-ak, “astero laguntzen dizute eta horrela askoz errazagoa da dena, lanaren zati handi bat eginda dagoelako”.\nJuanjo Barrientos, eskerrik asko zuen denboragatik eta zuen esperientzia gurekin partekatzeagatik!\nBideo honetan lehen eskutik jakingo duzu nolako esperientzia izan duen Talleres Bidegain enpresak Hazinnova programan:


"Marko Makako" (Zinema euskaraz) • ZUZEU\n“Marko Makako” (Zinema euskaraz)\nZineuskadiren Zinema euskaraz ekimenak, haur eta gazteentzako filmen zinemetako eskaintza zabaltzeko helburua duenak, egitasmoa “Marko Makako” du aurkezgai, Jak Rahbekek zuzendutako animaziozko film daniarra; aurten bikoizten duen zortzigarrena.\n“Marko Makako eta Karibeko primateak” euskaraz ikusgai dago atzotik Bilboko Multietan, Gasteizko Floridan, Donostiako Antiguo Berrin eta Iruñeko Itaroan, besteak beste.\nEuskal ikus-entzunezko sektorea sustatu eta indartzeko ardura du Zineuskadik.\nhaurrentzako filmak, zine, Zinema euskaraz, zineuskadi\nZer duzu buruan ““Marko Makako” (Zinema euskaraz)”-ri buruz\nNaparroan 2015-10-03 13:20\nIruñerrian GAZTELANIAZ BAKARRIK dago. Itaroan ematen dute. Dragoi Bolaren azkeneko filma ere Itaroan bakarrik eman zuten Nafarroan, erdaraz bakarrik. Euskaraz filmatzen diren edo euskaratzen diren film batzuk erdaraz bakarrik ematen dira Iruñerrian.


Negozioaren errentagarritasuna, lehiakortasuna eta ahalik eta kostu gutxien bilatzea, ohi denez, deslokalizazioaren sinonimo dira. Izan ere, Multinazional handiek, beren lantokiak kostu gutxiagoko herrialdeetara lekualdatu behar dituztela justifikatzeko, jarduerak behera egin duela eta galerak izan dituztela eman ohi dute arrazoitzat.\nHorrela justifikatu zuen 2017an General Electric-ek Europan zuen bere dibisio osorako aurreikusitako birmoldaketa, doikuntza nabarmenak (kaleratzeak) egin zituenean Ortuellan, Frantzian eta Suitzan zituen plantetan. Ez zen, ordea, horrela gertatu Brasilen, Txinan eta Indian zituen haietan.\nHilabete bat baino gehiago iraun zuen greba baten ondoren, Bizkaiko plantillak onartu egin zuen sindikatuen eta enpresaren artean sinatutako aurre-akordioa, enpleguen % 72 suntsitzea aurreikusita zuena. Enpresa-batzordeak bere erabakia justifikatu zuen esanez ezinezkoa zela borroka egitea “bere erabakia jada hartua zuen erraldoi baten” aurka”.\nMultinazional handiek, beren lantokiak kostu gutxiagoko herrialdeetara lekualdatu behar dituztela justifikatzeko\nEraikuntzaren krisia atze-oihaltzat hartuta, 2012an, Corrugados de Azpeitia-ko jabeak, bideragarritasun-plan bati jarraituta, bere plantilla drastikoki murriztea proposatu zuen; ia 7 hilabeteko greba izan zen horren erantzuna. Azkenean, Extremadurara eraman zuen enpresariak planta.\nTxinan edo Indian, bi adibide jartzearren, hemen baino bost aldiz gutxiago kobratzen da lan bera egiteagatik. Eta hori da arrazoi nagusietako bat multinazionalak beren produkzioa beste herrialde batzuetara eramatera bultatzen dituena: soldata-kostu txikiagoak.\nValentziako Nazioarteko Unibertsitateko txosten baten arabera, Multinazionalen % 33k deslokalizatzen dute abantaila fiskalak eta soldatari lotutakoak lortzeko. Hala, ahalik eta kostu txikienean ahalik eta irabazi handiena lortuko duten herrialdeak bilatzen dituzte enpresek.\nMultinazionalen % 33k deslokalizatzen dute abantaila fiskalak eta soldatari lotutakoak lortzeko\nEuropan, industria da deslokalizazioak gehien erasandako sektorea; suntsitutako hamar lanpostutatik zortzi metatzen ditu.\nEuropar Batasuneko Eurofound agentziak egindako azterlan baten arabera, krisiarekin behera egin dute deslokalizazioek ‒jardueraren zati bat beste herrialde batera lekualdatzea‒ eta ez dira berreskuratu harrezkero. 2015 eta 2016 artean enpresen berregituraketen ondorioz galdutako lanpostuen % 3 baino gutxiago izan ziren deslokalizazioak eragindakoak.


2 pertsona hil dira Lantzen, koronabirusak eraginda - Lantz - Amezti.eus\n2 pertsona hil dira Lantzen, koronabirusak eraginda\nAmezti.eus 2020-03-27 12:15\nBi gizon dira, anaiak, batak 79 urte zituen eta besteak 90. Hirugarren anai bat larri dago ospitalean.\nGure eskualdean ezagutu ditugun lehenengo kasuak dira, hirurak familia berekoak, Lantz herrian. Tamalez, bi pertsona, 79 eta 90 urtekoak, hil egin dira.\nNafarroan, gaur goizean eguneratu ditu datuak gobernuak, eta gora jarraitzen dute: 1641 positibo dira guztira eta 58 hildako. Ospitaleratutako pazienteak 732 dira, horietatik 75 Zaintza Intentsiboko Unitatean, eta 909 etxeko zaintzapean. Alta jaso dutenak, berriz, 70 dira. Nafarroako Gobernuko webgunean aurkitu ditzakezue datuak, eguneratuak, eta informazio guztia: https://www.navarra.es/eu/web/coronavirus/egungo-egoera.\nGogoratu, koronabirusaren hedapenak eragindako krisialdi honetan alarma egoeran gaudela, Espainiako Gobernuak hala ezarrita. Aste honetan beteko ditugu lehenengo 15 egunak eta 15 egun gehiagoz luzatu du alarma egoera Espainiako Kongresuak, apirilaren 11a arte.\nGogoratu ere, koronabirusa sahiesteko neurriak: eskuak maiz garbitu, doministiku egiterakoan estali ahoa besaurrearekin edo mukizapi bat (gero zakarrontzira bota mukizapia).\nBestalde, sukarra, eztula edo arnas egiteko zailtasunak dira koronabirusaren sintoma nagusiak. Horiek baldin badituzu geratu etxean eta deitu osasun zentrora (Larraintzarkoa: 948 30 93 50). Ordutegiz kanpo bada, deitu Osasun Aholkurako Zerbitzura 948 290 290. Premiazko arreta behar baduzu, ordea, 112 telefonora. Informazio guztia: https://www.navarra.es/eu/web/coronavirus/gomendioak


ZUMAIAK AURRERA DARRAI. ZORIONAK! | Zero Zabor Zumaian\n← AZZek hitzaldi zikloa antolatu du\nOSTIRALEAN BEHEKO PLAZAN, 19:30ETAN →\nPosted on 2012/05/29\tby zerozaborzumaian\nBi hilabete eskas pasa dira udalak hondakinak modu selektiboan bildu eta birziklapena %80ra igotzeko konpromisoa hartu zuenetik. Denbora honetan herritarrak informatzen aritu dira alkatea eta zinegotziak: bilketa nola egiten den, helburuak zein diren… Lan handia eta zaila izan da, eta guk gure esker ona helarazi nahi diegu.\nBilera horietan ehunka lagun izan gara, eta zuzen-zuzenean jaso dugu informazioa. Lehendik animatuta geundenok indar handiagoa dugu orain aurrera egiteko, eta beldurrez eta ezkor zeudenek, berriz, lasaitu ederra hartu dute, aurrez entzundako hainbat eta hainbat informazio okerrak zirela ohartu ondoren.\nOrain gu guztion lana da egia kontatzea. Kalean ahoz aho dabiltzan hainbat eta hainbat uste ustelen ordez egia ikusarazi eta zabaltzea, beldur direnak lasaitzea, denon artean egin behar dugu. Usain txarra egongo dela, kaleak zikin ikusiko direla, deserosoagoa izango dela, arratoiak ugarituko direla, garestiagoa izango dela… Hori guztia gezurra dela erakutsi eta demostratu digute. Egin dezagun egiaren katea denon artean, eta erakutsi dezagun zein izango diren gure herriak jasoko dituen onurak.\nEkainaren 2an Usurbilera joateko autobusa antolatu du udalak doan. Aukera ezin hobea dugu denok egia bertatik bertara ikusi eta gure herrian izango dugunaren berri zuzen-zuzenean jasozeko. Iritsi da nahita zabaldu diren informazio okerrak zuzentzeko garaia. Norberaren ardura da egia ezagutzea eta engainatzen ibili diren horiek agerian uztea.\nGuk gure aldetik lanean jarraitzeko konpromisoa hartzen dugu. Murrizketaren, berrerabilpenaren eta birziklapenaren alde egiten jarraituko dugu, eta horrekin bat egiten duen oro beso zabalik hartuko dugu. Eta gogoratu: hondakinik onena, sortzen ez dena!!!


Oñatiko gazte bat atxilotu dute arma bat eta munizioarekin — Oñatiko udala\nOñatiko gazte bat atxilotu dute arma bat eta munizioarekin\nArrasaten apirilean ustez pertsona bat hiltzen saiatu zen gizonezkoa atxilotzeko operazio berean atxilotu dute oñatiarra\nErtzaintzak zabaldu duen informazioaren arabera Oñatin atxilotutakoak ez du hilketa saioarekin loturarik, baina bai, ekintza hartan ustez tiro egin zuen pertsonarekin eta hark erabili zuen armarekin, oñatiarrari, Arrasaten erabilitako armaren antzekoa atzeman zaiolako. Armaz gain, eraldatutako munizioa ere aurkitu zioten Oñatin atxilotutako gazteari. Arrasateko tiroketan ere halako materiala erabili zen nahiz legez debekatuta dagoen.\nArrasaten pasa den apirilean ustez pertsona bat hiltzen saiatu zen gizonezkoaren atxiloketa asteazkenean gauzatu zen, eta operazio berean, Oñatiko 20 urteko gazte bat eta Otxandioko 25 urteko beste bat ere atxilotu zituzten. Ertzaintzaren ikerketaren arabera, bi gizonezko hauek Arrasaten atxilotutakoarekin eta armak legez kanpo edukitzearekin harremana dute baina ez dute loturarik hilketa saioarekin.\nBergarako Instrukzioko 4. epaitegiak zuzendu zuen ikerketa eta operazioa, eta beharrezko diligentziak beteta, oñatiarra libre geratu zen. Arrasaten ustez pertsona bat hiltzen saiatu zen gizonezkoa berriz, Aita Menni zentroko psikiatria legaleko unitatean behin behineko espetxealdian sartzea agindu zuen epaileak. Izan ere, apirilean tirokatu zuen pertsonarekin ez baitzuen inolako loturarik, eta ausaz aukeratu baitzuen erasotzaileak, segur aski buruko gaixotasunen batek bultzatuta, beti ere, Ertzaintzaren ikerketaren arabera.\nPasa den apirilaren 12an, 40 urteko gizonezko batek su-arma baten tiroa jaso zuen Arrasateko Kurtxetxiki plazan hiru seme-alabekin zegoela. Jaurtigaia bizkarretik sartu zitzaion eta bihotzaren ondoan geratu zitzaion, eta premiazko ebakuntza egin behar izan zioten Donostia Ospitalean. Ertzaintzako Polizia Zientifikoko espezialistek lekuan bertan egindako azterketaren ondorioz, 9 mm-ko kalibreko zorro bat aurkitu zuten, eta horri esker jakin ahal izan zuten arma detonatzaile eraldatu batekin egin zutela tiro, eta eraldatutako munizioa erabili zutela. Ikerketek, hiru lagunen atxiloketa eragin zuten asteazkenean nahiz eta horren berri atzo eman zen.\nErtzaintzak atzemandako armetako bat


Hezkuntza Administrazioaren mendeko ikastetxeak dauden udal-jabetzako higiezinetan obrak gauzatzeko eta karpak hornitzeko eta instalatzeko gastuak finantzatzeko laguntzen deialdia (Udalaguntza-2020) - Hezkuntza saila\nHezkuntza-administrazioaren mendeko ikastetxeek dauden udal jabetzako higiezinetan obrak gauzatzeko eta karpak hornitzeko eta instalatzeko gastuak finantzatzeko laguntzen deialdia iragartzea.\nHezkuntza Sailak balorazio-batzordeak onartutako aurrekontuaren % 60 ordainduko du.\nCovid-19 izurriteak eragindako karpak hornitzeko eta instalatzeko, Hezkuntza Sailaren diru-laguntzak Balorazio Batzordeak onartutako aurrekontuaren % 90 estaliko du. Onartutako aurrekontuan kontzeptuak eta 1.3 artikuluan adierazitako muga bakarrik sartuko dira.\nEskaera bakoitzeko ematen den zenbatekoa ezingo da 360.000 euro baino handiagoa izan; hortaz, balorazio-batzordeak onartutako 600.000 euro baino gehiagoko aurrekontuak dituzten eskaerei diru-laguntza ematen bazaie, muga hori hartuko da kontuan.\nObraren aurrekontuan ez dira sartuko proiektua idazteko, obra zuzentzeko eta obraren segurtasun eta osasun arloak koordinatzeko ordainsariak.\nHalaber, ezin izango dira obraren aurrekontuan sartu udaleko langile den edozein pertsonaren ordainsariak.\nBi alditan ordainduko zaio diru-laguntza dagokion udalari:\n%15 deialdia ebaztean, agindu honen 11.b artikuluan ageri den epea igaro eta gero, eta uko egiterik izan ez bada.\nGainerako %85a egindako inbertsioa justifikatu eta gero.\nObrak egiteko diru-laguntza zein eraikinetarako eskatzen den, haren jabe izatea.\nEzin izango dira deialdi honetara bildu Hezkuntza Sailaren azken hamar urteetako Udalaguntzako deialdien babesean epearen barruan uko egin ez izanagatik jada onartutako laguntza duten obrak, salbu eta Udalak gerora uko egin badio, justifikatuta, laguntzari eta haren zenbatekoa itzuli badu.\nObrek 2020ko urtarrilaren 1a eta 2021ko abuztuaren 31 artean hasiak beharko dute, eta 2021ko abenduaren 31 baino lehen amaituak.\nDeialdiaren araudia AGINDUA, 2020ko abenduaren 2koa, Hezkuntzako sailburuarena, zeinaren bidez laguntzen deialdia iragartzen baita Hezkuntza Administrazioaren mendeko ikastetxeak dauden udal-jabetzako higiezinetan obrak gauzatzeko eta karpak hornitzeko eta instalatzeko gastuak finantzatzeko (Udalaguntza-2020).\nEskaera (ESKAERA BAT OBRA BAKOITZEKO)\nDokumentazioa aurkezteko gida (pdf , 284.34 KB)\nEraikinaren titulartasun-ziurtagiria (pdf , 1.09 MB)\nDatu-orria (pdf , 1.16 MB)\nObrako kartela (pdf , 493.04 KB)\nObra-zuzendaritzaren azken egiaztagiria edo obra amaitutzat emateko udal-egiaztagiria.\nObra-zuzendaritzaren azken egiaztagiria edo obra amaitutzat emateko udal-egiaztagiria, dagokion zenbatekoa zehaztuta, eta fakturak eta/edo behar dien justifikazio-agiriak aurkeztu beharko dira.\nFinantzatutako obra amaitu eta hilabeteko epean aurkeztu beharko da adierazitako justifikazio-agiria, eta 2021ko urtarrilaren 31 baino lehen, betiere.\nHalaber, agindu honen 1. artikuluan xedatutakoaren arabera, luzapena eman zaien obren kasuan, justifikatzeko dokumentazioa beranduenik 2021ko martxoaren 31n aurkeztu beharko da.


Herriko modan murgiltzeko aukera | El Diario Vasco\nZarautzHerriko modan murgiltzeko aukera\nHerriko modan murgiltzeko aukera\nOsagaiak. Honakoan betaurrekoak erakutsiko zituzten (Optika Zarautz). / AMAXKAR\nMurkil dendarien elkarteak, Udalak eta Gipuzkoa de Moda elkarteak Aritzbatalde bete zuten\nJUAN MARI ZUBIAURREZARAUTZ. Martes, 30 julio 2019, 09:41\nMurkil, Zarauzko dendarien elkarteak, hirugarren urtez jarraian uda heltzen denerako Zarautz Moda emanaldia antolatu du eta bidelagun izan ditu aurten ere Zarauzko Udala eta Gipuzkoa de Moda elkarteak.\nLarunbat goizean zerura begira jaiki ziren antolatzaileak saioa malekoian egiteko asmoa baitzegoen baina aurten eguraldiak ez du lagundu eta Aritzbatalde pilotalekura eraman zuten moda desfilea.\nBanan banan hemeretzi eskain-tza ezberdin bertaratu ziren ikusle guztien aurrean pasatzen joan ziren, haur eta helduz osatutako modeloekin (denera 40 bat izan ziren) eta eskaintza zabalarekin, batzuk udarako arropak ekarri zituzten eta beste batzuk udazkeneko aurrerapena ere erakutsi zuten.\nGoitik behera janzteko eskain-tza egon zen, adin eta gustu ezberdinentzako, azken finean Murkil elkarteko eskaintza zabala denez hori islatu zuen emanaldiak ere. Arropa eta osagaiak ehunka begien aurrean pasatzen joan ziren.\nMurkileko partaideak hauek izan ziren: Transit, Garmen, Vulcano, Ganbara, Goiatz, Optika Zarautz, Dina, Urzelai, Nagusia 16, Pedrosa, Itziar Oregi, Strategia Bicolore, Dody´s, Marta Arribas, Mane Boutique, Izar Optika, Roimi, El Atelier Nupcial, Indarbi eta Javier Lucas.\nHiru edizio bete ditu eta ikusiaz beti izan duen harrera hurrengo urteetan ere aurrera eramateko ekimena izango da zalantzarik gabe.\nHomenaje a Concha Fernández en la Residencia 'Urra' eta Iker Vicente, besteak beste, gaur herri kirol erakustaldian